text:
Kuri uyu wa 5 Gicurasi 2020 nibwo hamenyekanye inkuru y’ akababaro ivuga ko Umuyobozi w’ikinyamakuru RUSHYASHYA Burasa Jean Gaulbert yitabye Imana aguye muri King Faisal Hospital }
Uyu mugabo wari umaze imyaka myinshi mu mwuga w’ itangazamakuru mu Rwanda yitabye Imana mu Bitaro byitiriwe Umwami Faisal aho yari arwariye guhera mu mpera za Mata. Yazize guturika k’udutsi tw’ubwonko, stroke.
Burasa Jean Gaulbert yari umuntu ugira igitsure kitarimo ubugome, nta nzika yagiraga iyo mwahuraga mwagiranye ikibazo mukakiganiraho byabaga birangiye. Yari umuntu ukunda iterambere ry’ igihugu .
Burasa Jean Gualbert yatangiye itangazamakuru mu 1993 mbere ya Jenoside yakorewe Abatutsi akorera ikinyamakuru Rwanda Rushya cyari kiyobowe na André Kameya wari Nyirarume .
Burasa ari mu bantu Inkotanyi zarokoreye kuri St. Paul, akora kuri Radiyo Muhabura y’Inkotanyi nyuma ya Jenoside ajya muri Radiyo Rwanda ariho yavuye ajya kuyobora Rushyashya yakomotse kuri Rwanda Rushya. Burasa asize umugore n’abana batatu.
‘Stroke’ ni indwara y’udutsi dukwirakwiza amaraso mu bwonko, duturika bitewe n’umubyimba watwo utabasha kwakira ingano y’amaraso acamo bigatuma yivanga n’ubwonko (Hemorrhagic stroke) cyangwa tukaziba bitewe no kuvura kwayo, bigatuma adatemberamo uko bikwiye igice cyatwo atageramo kikangirika.
- Umuyobozi w’ikinyamakuru RUSHYASHYA Burasa Jean Gaulbert Imana imwakire mu bayo
IMANA IMUHE IRUKO RIDASHIRA
Ruhumuriza Richard MUHABURA.RW


c: text/html

text:
Kenshi iyo abantu bashaka ubucuti bushya, bakunze gushakisha umuntu ubuzuza cg bagatekereza gusangiza ubuzima bwabo n'umuntu umeze kimwe nkabo. Bityo bakagerageza kwiyereka mu buryo bwiza bushoboka k'umukunzi batekereza wo mu gihe cyizaza. Bakagaragara nkabatagira inenge, bujuje ibyangomba, kandi bizera ko umukunzi bashaka ari nabyo nawe ashaka.
Aha hari uburyo bune bwizewe wagenderaho ukabona umukunzi
1. Hagarika gushakisha ukugwa ku mutima, ushake ibice ubuze byawe
Ibi bishobora kuba bimeze nk'ubucucu, ariko niko abantu bamwe bahuye n'abakunzi babo. Baretse kwiruka kubo bari barihaye hashize igihe kinini batandukanye, mbere bizera ko ari bo ba mbere mu buzima bwabo. Hanyuma biyemeje kwiyitaho ubwabo, kugirango bimenye kandi bemere uko bari, bikize ibikomere byakera, kandi bisuzume bateza imbere ibice bibagize.
Mu gihe cyahise, Bifuzaga kuba hamwe n'umuntu kugirango bumve bizihiwe, babone umuntu ubakunda kugirango bumve ko bakunzwe. Gutandukana n'abakunzi bakera byari bibabaje cyane kubera ko byari bimeze nko gusezeranaho, nko kumva igice cyawe cyikuvuyeho.
Icyo bavumbuye ni uko bagombaga kwiga kuba buzuye(batagabanyijwe). Kandi igihe batangiye kubikora ubuzima bwabo bwarahindutse.
2. Ba mu buzima bwawe nk'uko ushaka kububamo
Niyo utangiye kuvumbura byinshi kuri wowe no gukurikiza inzira yawe, utangira kubaho mu buzima bufite igisobanuro kuri wowe. Ntabwo uba ugikurikiza amategeko n'ibitekerezo by'undi muntu by'ibyo wagakwiriye gukora.
Ibi bishobora guca intege abantu baguhora hafi buri gihe, nk'umuryango. Ariko niba ushaka kunyurwa mu buzima bwawe, ugomba kwiyitaho ubwawe, ntawundi ubigukoreye.
Kandi gukora ibiri mu buryo bwawe bisobanuye ko uzaba ahantu henshi, ahantu uzaba wegereye abantu bari k'umurongo w'inzira yawe. Bityo uzagira amahirwe menshi yo guhura n'uwakuguye ku mutima, kubera ko uwakuguye ku mutima nawe azaba ari mu nzira y'ubuzima bwawe.
3. Hagarika kugerageza kugaragara iruhande rw'umuntu watekereje, umukunzi ufite ubushobozi
Ikinyuranyo cy'uko uyobora ubuzima wahisemo ni uko kuba umuntu ukurura cyane abandi byikora. Uhinduka uw'ukuri, wemewe, ukwiye, w'agaciro, ufite ishyaka, wishimye, kandi uhari (ugezweho). Ibi bizatuma uba mwiza muri kamere yawe, mu nzira zitakugoye, kandi bizatuma ukurura abakugwa k'umutima.
N'aho igihe ugeregeza kwigira umuntu ukurura abandi kugirango ubone umukunzi, uba uhindura uko witwara maze ukisobanura mu buryo uwagukunze nahagera, adashobora ku kumenya.
Kubera iyo mpamvu, ba wowe, yaba ushaka kwambara imyenda ihenze cg imyenda ibabwira, ifite ibiraka, igezweho cg niba ibyo ukunda bihinduka mu bihe bitandukanye. Ntabwo ukeneye ibiro runaka, umukaya munini cg kwambara inkweto ziruhanyije utazikunda. Jya muri gym gusa niba ubikunda, kora yoga niba ubikunda, genda n'amagaguru cg n'ubwato cg n'igare niba unezerwa nabyo.
Umufasha muzabana igihe kirekire ntabwo azafata icyemezo kubijyanye n'ibyo ukunda byatuma ugaragara. Bityo reba ibyo wumva biri mu buryo bwawe, kora ibikorwa wishimira, ambara imyambaro igukwiriye, wumva unyuzwe. Uzakurura cyane ukugwa ku mutima niba ugaragara nka we igihe uzahura nawe.
4. Niba ukuruwe n'imyitwarire myiza iri mu w'undi muntu, shaka nawe uko wateza imbere iyo myitwarire muri wowe
Benshi muri twe twerekana gusa agace gato kabo turi bo. Twizitira ku bushobozi bwiza dufite, ugasanga twarabaye mu bisubizo mu bihe by'ubwana bwacu. Bikaba ari ibihe tutashobora kwirinda biba mu buryo bwi mikurire. Kubera ko tuba dufite guforoma imyitwarire cg ubwirasi, bidushoboza kubaho tukizera gutsinda mu miryango yacu no mu mibanire tugirana n'abandi bantu.
Kugirango ubone umukunzi mu gihe gito. Bana n'ubuzima, wemere impano baguha.
Igihe uhuye n'umuntu, ntukihutishe ibintu, jya ureka ubucuti bufunguke

robotstxt: allowed

filter: keep


text:
Mungire inama.....
Ntuye mu Karere ka Rwamagana. Hari umuhungu dukundana ariko iyo duhuye ansaba kumuhobera simbikore kubera isoni ariko abandi basanzwe bo nkabahobera. Ese ubwo si ikibazo? Mungire inama.
Uraho Ni Nyampinga nkunda! Uti: “Hari umuhungu dukundana ansaba kumuhobera simbikore, nkagira isoni, ariko abandi nkabahobera”, hanyuma ukabaza uti: “aho si ikibazo?” Oya rwose si ikibazo. Hari impamvu nyinshi zituma ugira isoni cyangwa ukumva usa n’ufite ubwoba imbere y’umuntu ukunda. Kugira isoni cyangwa ubwoba birasanzwe iyo ugeze mu bwangavu, kuko uba utangiye guca mu bihe bishya, ukagira n’amarangamutima utajyaga ugira, ukumva utazi uko wabyitwaramo.
Ushobora kugira isoni imbere y’umuhungu ukunda, kuko uba utazi neza uko we akubona, ukaba utamenya neza uko witwara uri kumwe na we. Birashoboka ko nta kibazo ugira cyo guhobera abandi bantu udafitiye ayo marangamutima, kuko uba wumva rwose wisanzuye. Rimwe na rimwe bibaho ukumva bikugoye, ukaba utakwisanzura iyo uri kumwe n’umuntu ukunda kuko burya uba wifuza ko akomeza kugukunda kandi ugatinya ko hagira ikibibangamira. Ibyo bituma isoni ziza, kuko uba utifuza gukora cyangwa kuvuga ikidakwiriye. Ibi bishobora no kubaho iyo urimo gushaka inshuti nshya zaba abakobwa cyangwa abahungu. Nagira ngo nkubwire ko ibi ari ibisanzwe, kandi ko bizagenda bihinduka uko ukura uva mu bwangavu.
Muri make, ndagira ngo ngusabe rwose kutumva ko hari amakosa ufite. Nta kibazo ufite. Icya ngombwa ni ukumenya ikiguha amahoro. Kuramutsa umuntu umuha ukuboko, birahagije kugeza ubwo uzumva utuje. Ntugomba kumva na rimwe ko utegetswe guhobera umuntu kandi bitakurimo. Uzahobere umuntu biguturutseho. Igihe kizagera wumve guhoberana ari ibisanzwe. Icya ngombwa ni uko ubikora ubishaka, nta gahato. Gusa na none amarangamutima yawe ashobora guhinduka, hakagera igihe, umunsi umwe ukumva ntukimukunda nka mbere, kandi ibi na byo ni ibisanzwe.


text:
Abacuruzi bagaragaje impamvu bagifite imbogamizi mu guhuza ibicuruzwa biri mu bubiko bwabo na EBM.
Abacuruzi bagaragaje ko zimwe mu mpamvu bamwe batarashobora guhuza ibicuruzwa byo mu bubiko bwabo n’ibyo muri sisitemu ya EBM harimo kuba bataragira umuco wo gukora ibitabo by’ibaruramari, bityo bigatuma batabasha guhuza amakuru y’uko ubucuruzi bwabo bwagenze, cyane ku bacuruzi bato, hakaba kandi n’abataragira ubumenyi buhagije ku mikoreshereze ya sisitemu.
Ibi byashimangiwe na Bwana BUKURU Clement umwe mu bari bitabiriye inama yahuje abacuruzi barenga 300 n’Ikigo cy’Imisoro n’Amahoro (RRA) kuri uyu wa kabiri, hagamijwe gusuzuma ibibazo bahura nabyo n’uburyo byakemurwa mu rwego rwo kubafasha kuzuza inshingano zabo zo gusora.
Yagize ati : « N’ubwo RRA ikomeza kuba hafi y’abacuruzi cyane, biragaragara ko bagikeneye ubufasha n’ubukangurambaga buhambaye kuko ubushake bwabo mu gufata ibyo bigishijwe bukiri hasi. Usanga hari abacuruzi bataragira umuco wo gukora ibitabo by’ibaruramari, kandi aribyo bibafasha kugenzura uko ubucuruzi bwabo bugenda umunsi ku wundi, bityo bikanagira ingaruka mu micungire n’ihuzwa ry’amakuru ya stock zabo n’aya sisitemu ya EBM »
Yongeye ati : « Hari n’abagifite umuco wo gutiza TIN zabo, rwose ugasanga umuntu ahaye mugenzi we TIN ati uze guhahira kuri TIN yanjye, icyo gihe iyo wa muntu ahashye, ibicuruzwa biba ari ibye, ariko sisitemu ya EBM ikabyandika kuri nyiri TIN, urumva rero ko wa muntu mu byukuri abarwaho ibicuruzwa bitari ibye. Uwo muco abacuruzi bakwiye kuwucikaho kuko bitanga amakuru atariyo »
Ibi kandi byanagarutsweho na Bwana MBERA Emmy, Umuyobozi Wungirije Ushinze Kugenzura Imisoro muri RRA, avuga ko abasora bakwiye kwitondera amakosa bashobora kwibwira ko ari mato ariko nyamara akagira ingaruka ku bucuruzi bwabo. Yashimangiye ko iyi nama igamije kubafasha kureba bene ayo makosa, ndetse no kuganira ku ruhare rwa buri wese mu kugira ngo ayo makosa aveho burundu.
Yagize ati: “Impamvu tuba twateguye iyi nama si ikindi, ni ukugira ngo tubereke ko hari ibitagenda neza, yewe tubasabe ko natwe mwatubwira ibyo mutunenga bityo tubone uko dukemurira hamwe ibyo tubona bituma mutuzuza inshingano zanyu zo gusora neza”
Yongeye ati: “Nyuma yo kuganira kuri ibyo bibazo tukabagira inama, ntibibujije ko hari abakomeza kwirengagiza inshingano zabo, bagakora amakosa nkana, abo rero murabizi ko hari amategeko abahana, mwanasobaniriwe neza muri iyi nama. Icyo dushyize imbere rero ni ukubagira inama hakiri kare kugira ngo uzakora amakosa nkana azabibazwe ku giti ke”
Iyi nama yaje ikurikiriye itangazo RRA iherutse gusohora rikangurira abacuruzi bose kugenzura ububiko bw’icuruzwa byabo bareba ko bihwanye n’ibiri muri sisitemu ya EBM, bityo ababona hari ikinyuranyo babikosore, bamenyekanishe ibyo bacuruje ntibabitangire inyemezebuguzi. Ibi ngo bizabafasha mu gihe kimenyekanisha ry’umusoro ku nyungu wa 2022 kuko ibyatunze umwuga bidaherekwejwe na fagitire ya EBM cyangwa imenyekanisha rya gasutamo bitazemerwa.


text:
Urubyiruko rusanga kwiyubaka mu by’ubwenge bizarufasha gukumira ikibi
Abanyeshuri biga muri Kaminuza ya Kigali Ishami rya Musanze, bahamya ko bashishikajwe no gushyira imbaraga mu gukumira ko ibihe by’icuraburindi ryabaye mu Rwanda, mu gihe cya Jenoside yakorewe Abatutsi bitazasubira ukundi.
Ni intego bahamya ko bagomba kugeraho, binyuze mu kurushaho kwiyungura ubumenyi ku mateka y’Igihugu, basobanukirwa byimbitse aho cyavuye n’aho kigana.
Ibi abiga muri iyo Kaminuza, babigarutseho ku wa Mbere tariki 23 Gicurasi 2022, mu gikorwa cyo kwibuka ku nshuro ya 28 Jenoside yakorewe Abatutsi mu Rwanda, cyabereye ku rwibutso rwa Musanze.
Torero Louis Fidèle, umwe mu biga muri Kaminuza ya Kigali ishami rya Musanze yagize ati: “Buri mwaka twibuka Jenoside yakorewe Abatutsi nk’uburyo bwo kuzirikana ibihe by’icuraburindi igihugu cyacu cyanyuzemo, ukatubera umwanya wo gusobanukirwa amateka, harimo n’ayo bamwe muri twe baba batazi neza, kugira ngo bidufashe mu rugendo rwo kwiyubaka, kunga ubumwe, no gukumira icyatuma ibyo bihe bigaruka”.
Ati “Twe nk’urubyiruko dufite amahirwe y’ubumenyi tuvoma ku ntebe y’ishuri, kandi n’igihugu cy’ahazaza, gitezeho kuzavamo abayobozi n’abagikorera mu nzego zinyuranye. Turifuza guhora tukibona gitekanye, tugendera kure ibyadushora mu bikorwa bibi, ahubwo tugashyira imbaraga mu byatuma ubu bumenyi bwiza duhabwa ndetse n’amateka twigishwa, byatubera imbarutso yo kugera ku byiza igihugu kidukeneyeho”.
Muri uyu muhango wo kwibuka Jenosdie yakorewe Abatutsi, abanyeshuri n’abarimu bo muri Kaminuza ya Kigali ishami rya Musanze, banagejejweho ibiganiro bikubiyemo amateka ya mbere ya Jenoside yakorewe Abatutsi, mu gihe cyayo na nyuma yayo; bifatanya no mu gikorwa cyo gucana urumuri rw’icyizere, nk’ikimenyetso cy’uko Jenoside itazongera kubaho ukundi.
Abitabiriye uyu muhango, banashyize indabo ku mva, banunamira imibiri isaga 800 y’inzirakarengane zazize Jenoside yakorewe Abatutsi, iruhukiye muri urwo rwibutso.
Ni igikorwa bitabira buri mwaka, bagamije kuhungukira amasomo mashya, bubakiraho barangwa n’imyitwarire mizima, nk’uko Dr Léopord Hakizimana uyobora Kaminuza ya Kigali ishami rya Musanze yabishimangiye.
Yagize ati “Ikigamijwe ni ugufasha urubyiruko gusobanukirwa ububi n’ubukana Jenoside yakoranwe, kugira ngo bibatere ishyaka ryo kwiyubakamo ubunyarwanda bushyize imbere indangagaciro zifasha igihugu kugera ku byiza; cyane ko n’abenshi muri bo aho baba baturutse baza hano kwiga, hari abo babana usanga rimwe na rimwe banasobanukiwe amateka byimbitse y’u Rwanda. Aha rero nk’abantu bajijutse, mu kwibuka Jenoside yakorewe Abatutsi baboneraho n’umwanya wo kugira ibyo bunguka, bagenda bagasobanurira abatayazi, cyangwa bakanavuguruza abakiyagoreka”.
Gafishi Sebahagarara, wari uhagarariye ubuyobozi bw’Akarere ka Musanze muri uyu muhango, yibukije urubyiruko ko imbaraga zikoreshejwe nabi, zisenya igihugu. Bityo ngo bakwiye guharanira ko izo igihugu cyabaremyemo, bazikoresha mu bigifitiye akamaro.
Yagize ati “Tuributsa uru rubyiruko ko imbaraga zabo, bazikoresha mu byubaka igihugu nk’abaragwa bacyo b’ejo hazaza. Uko kuzikoresha neza, bijyana no kurinda ikintu cyose cyasenya igihugu, bakakibera maso kandi bakirinda kumvira abafite imigambi yo kuba babifashisha mu bigisenya. Nibahore buri gihe bafite inyota yo kumenya bya nyabyo amateka y’igihugu no kuyubakiraho, bakora ibikwiranye n’ibyo kibakeneyeho, kuko aribwo kizakomeza kwiyubaka”.
Mu kurushaho gufata mu mugongo no gushyigikira imibereho y’abarokotse Jenoside yakorewe Abatutsi, abo banyeshuri n’abakozi begeranyije ubushobozi baremera abantu babiri, babaha inkunga y’amafaranga ibihumbi 300 y’u Rwanda yo kubafata mu mugongo.


text:
Umusaza w’imyaka 94 y’amavuko ari mu gahinda gakomeye nyuma yo kumara imyaka 42 yose yaragiye gupagasa agarutse asanga umugore we n’abana be babiri baritabye Imana.
Mu gihugu cya Kenya haravugwa inkuru y’umusaza umaze iminsi uri mu gahinda, ndetse akavuga ko yumva ashaka kwiyahura, nyuma y’aho amaze imyaka igera kuri 42 yose yaragiye gupagasa nyuma yagarukaagasanga abantu bose baramwibagiwe ndetse umugore we n’abana be babiri bose barapfuye.
Uno musaza witwa Hiltan Kalugho yavuye mu rugo mu mwaka w’i 1980 arabura neza neza, ariko we akavuga ko yari yagiye gushaka imibereho mu gihugu cya Tanzaniya mu gace katari kure cyane ya Kenya.
Abajijwe impamvu muri icyo gihe cyose atigeze agaruka, yavuze ko atari bwafatishe ubuzima ndetse ko atari bwabone ubushobozi bwo kwishyurira abana be amafranga y’ishuri ndetse no kugurira umugore igitenge, yagize ati:”Biragoye, iyi myaka yose nayimaze ndi gushakisha ubuzima, ntibyanyoroheye kubona ubuzima kuko n’ubundi n’iyo ngaruka ntari kubona amafranga yo kwishyura amashuri y’abana ndetse n’imyambaro y’umugore”
Umusaza Hiltan wageze mu rugo rwe ahitwa Majengo, mu gace ka Taita Taveta mu cyumweru gishize, yavuze ko yababajwe cyane no gusanga umugore we ndetse n’abahungu be babiri yasize mu mwaka w’i 1980 ubwo yajyaga gupagasa bose baramaze kwitaba Imana.
Ubwo yaganiraga n’ikinyamakuru “thecitizen” yagize ati:”Ndumva mfite agahinda mu mutima, numva ntacyo maze, nanjye nakwipfira, nageze mu rugo nsanga aho nabaga hari abandi bantu, nta numwe wanyibukaga mu baturanyi bose, nasanze umugore wanjye n’abahungu banjye babiri barapfuye”
Umusaza yakomeje avuga ko yari afite icyizere ko azasanga umugore we witwaga Dreda Mshai yarapfuye mu mwaka wa 2007 afite imyaka 75, ndetse n’abana be barapfuye imyaka ibiri nyuma y’urupfu rwa nyina.
Umuyobozi w’agace ka Njala uwo musaza ari kubarizwamo ubu, yasabye ko ajyanwa kwa muganga kuko akomeje kugira ibimenyetso byo gushaka kwiyahura, yagize ati:”Umusaza arahangayitse, ubona ababaye cyane, arashaka kwiyahura, tugiye kumujyana mu bitaro bivura indwara zo mu mutwe, bamuvure wenda yabaho indi myaka”
Nubwo bimeze bityo, bamwe mu baturage ntibavuga rumwe na Mzehe Hilton, hari abavuga ko nta mpamvu n’imwe yari afite yatuma amara imyaka ingana ityo ataragaruka kureba umuryango we, bityo ko nta mpamvu igaragara yatuma ababara.


text:
Pierre Cardin yamamaye cyane mu myaka yo mu 1960 kubera ubuhanga bwe mu guhanga imyambaro itandukanye.
Amakuru dukesha igihe, uyu musaza byatangajwe ko yapfiriye mu bitaro byo mu Bufaransa mu Mujyi wa Paris aho yabaga, gusa icyamuhitanye ntabwo kigeze kimenyekana.
Imyambaro ye yamamaye atari ukubera uburyo ikozemo cyangwa tekiniki yakoreshaga, ahubwo ari ukubera uko yashyiraga abantu mu bihe bumva bishimiye.
Mu gihe yatangiye kumemyekanamo yakoze imyambaro ijyanye n’ibihe yari arimo we n’urungano rwe.
Ni umwe mu batangije guhinduranya imyambaro mu gihe abamurika imideli bari gutambuka imbere y’abantu, afatanyije n’Umuyapani w’umunyamideli witwa Hiroko Matsumoto witabiraga ibirori bye bagakora ibintu bitandukanye n’ibyo abantu bari basanzwe babona mu myaka yo mu 1960.
Mu 1966 yabaye uhanga imideli wa mbere wabashije kwifashisha umurika imideli w’umugabo mu ntambuko zo kwerekana imyambaro.


text:
Mukayizere Djalia Nelly wamamaye muri Sinema Nyarwanda nka Kecapu yahishuye itandukaniro riri hagati y’umusore babyaranye n’uwo bagiye kubana.
Uyu mukobwa uherutse gusezerana imbere y’amategeko n’umukunzi we Mutabazi Jean Luc bitegura kubana nk’umugore n’umugabo yahishuye umwihariko uri k’umugabo we atandukaniraho n’abandi.
Mu kiganiro na Isimbi uyu mukobwa yakomeje kuvuga urukundo akunda umugabo we avuga ko ari umugabo yakunze kuva mu bwana bwe atarasobanukirwa iby’urukundo ibyo aribyo.
Ibi byatumye umunyamakuru amubaza niba uwo babyaranye ataramukundaga mu gusubiza Kecapu yagize ati" Uwo twabyaranye uko namukundaga ntahantu byahurira n’ibya Mutabazi(Umugabo we) kuko twamenyanye mu gihe gito mpita na natwita kuko aribyo Imana yari yagennye kandi nta n’itegeko rihari ko abantu tubyarana bose tuba tugomba kubana".
Kecapu yahishuye ko Itariki 12/02 ari itariki y’urwibutso ku buzima bwabo kuko bayifatiyemo imyanzuro y’ikerekezo cy’ubuzima bwabo.
Umunyamakuru yamubajije impamvu umugabo we atigeze amwambika impeta apfukamye avuga ko bose batabikunda ati" Ari njye sinifuzaga umugabo uzamfukamira ndetse n’umugabo wange ntiyifuzaga kuzapfukamira umugore"
Yakomeje avuga ko yishimiye cyane kuba agiye kubana n’umugabo yakunze, akunda, kandi yiteguye kuzahora akunda.
Uyu mukobwa yavuze ko mu bintu yishimira kugeza uyu munsi ari uko atigeze asuzugura Mutabazi kuva bamenyana ati" Ikintu mpora nishimira ni uko icyubahiro namuhaye kuva kera ni uyu munsi aricyo nkimuha.
Kecapu yashimiye umugabo we avuga ko yamubereye aho Mama we atari kandi ko n’impanuro amuha ari iza kibyeyi.


text:
Sofa Shell sofa yagaragaye nkuruvange rwibisasu byo mu nyanja hamwe nimyambarire yimyambarire yo kwigana tekinoroji ya exoskeleton no gucapa 3d. Icyari kigamijwe kwari ugukora sofa hamwe ningaruka zo kwibeshya. Igomba kuba ibikoresho byoroheje kandi bihumeka bishobora gukoreshwa haba murugo no hanze. Kugirango ugere ku ngaruka zumucyo urubuga rwumugozi wa nylon rwakoreshejwe. Rero ubukana bwintumbi buringanizwa no kuboha no koroshya imirongo ya silhouette. Urufatiro rukomeye munsi yimfuruka yicyicaro rushobora gukoreshwa nkameza yo kumpande hamwe nintebe zoroshye zo hejuru hamwe nigitambara kirangiza guhimba.
Izina ry'umushinga : Shell, Izina ryabashushanya : Natalia Komarova, Izina ry'abakiriya : Alter Ego Studio.
Igishushanyo gitangaje nuwatsindiye igihembo cya feza mu marushanwa yo kwerekana imideli, imyambaro n'imyenda. Ugomba rwose kubona ibihembo bya silver byegukana ibishushanyo mbonera bya portfolio kugirango umenye ubundi buryo bushya, bushya, umwimerere kandi uhanga, imyambarire n'imyenda.


text:
Ingoro z’Igihugu z’Umurage w’u Rwanda zifurije Umwaka mushya Intwaza zituye mu Impinganzima ho mu Karere ka Huye
Mu rwego rwo kubifuriza umwaka mushya muhire wa 2020, taliki ya 15 Mutarama 2020 Ikigo cy’Ingoro z’Igihugu z’Umurage w’ u Rwanda cyasuye maze gitaramana n’Intwaza zo mu Mpinganzima ho mu karere ka Huye. Iki gitaramo cyari kigizwe n’ibikorwa by’umuco nyarwanda byiganjemo imbyino gakondo, imurika ku muco nyarwanda ndetse n’ubusabane. Iki igitaramo kandi cyaranzwe n’indirimbo n’imbyino ku mpande zombi aho intwaza zafatanyije n’itorero Urugangazi ry’Ingoro z’Igihugu z’Umurage w’u Rwanda. Mu ntege zabo nke banyuzagamo bagacinya akadiho ari nako baririmba indimbo zo mu gihe cya kera zaba izo mu birori n’izindi zaririmbwaga hakorwa imirimo itandukanye nko gusya, gucunda, kuboha n’ibindi.
Hashingiwe ku mateka bazi, Intwaza zasangiye ubunararibonye n’abashyitsi baturutse muri iki kigo hifashishijwe imurika ryari ryateguwe rigizwe ahanini n’imirimo n’ibikoresho byakoreshwaga, imyambaro abanyarwanda bambaraga hambere n’ibindi. Umwe muri bo yavuze ko iyi myambaro ayibuka kera kuko yambaye ari mukuru. Ngo yambara uruyonga maze mukuru we agiye gushyingirwa aza kumusigira ikinyita abona kucyambara.
Intwaza kandi zagaragaje uko imirimo imwe n’imwe yo hambere yakorwaga nko gucunda amata, gusya amasaka n’ibindi. Zanasobanuye imyitwarire y’umunyarwanda wa kera cyane cyane urubyiruko aho umwana w’umukobwa yatorezwaga mu rubohero imirimo itandukanye n’aho umuhungu agakora imirimo yunganira se. Ngo aho mu rubohero umukobwa yahajyaga yamenyesheje ababyeyi kuko hari n’igihe bamuhaga impamba yifashisha yo. Aha kandi ngo habaga ubufatanye kuko uwabaga afite intege nke yafashwaga kugirango acyure ibyuzuye.
Uwavuze mu izina ry’Intwaza Venancie Mutegaraba yashimiye leta y’u Rwanda yabakuye hirya no hino ikabahuriza hamwe aho we yise “ishakiro” buri wese akaba ashobora kuhabasanga mu buryo bworoshye ati “ni ibyishimo kuri twe kuko ntamuntu wari uzi ko igitaramo nk’iki cyadusanga hano iwacu. Ibi twabiherukaga kera mu miryango aho twahuraga tugahana umuganura, ubu namwe mutuganuje umwaka mushya”.
Nyirabahire Alphonsine avuga ko ibikorwa by’umuco nk’ibi bibongerera imbaraga. Ngo uretse kubikurikirana kuri radio ye afite mu cyumba byarushijeho ku mushimisha kubona itorero mu rugo rwabo dore ko banaherutse gusura Ingoro y’Umwami mu Rukari i Nyanza.
Umuyobozi Mukuru w’Ikigo cy’Ingoro z’Igihugu z’Umurage w’ u Rwanda Amb. Masozera Robert yavuze ko mu gihe gito iki kigo kimaze kigarutse gukorera i Huye, abantu bambere cyatekereje gusura ari Intwaza zituye muri uru rugo kugirango bataramane banasangire umwaka mushya wa 2020. Ati ndashimira Madamu Jeannette Kagame n’Intwararumuri babahaye urugo rwiza gutya aho dushobora kubasanga tukishimana nk’umwana n’umubyeyi. Bamwe muri twe nimwe babyeyi dusigaranye kandi namwe nitwe bana n’abuzukuru mufite. Muzagire umwaka mwiza n’ubuzima bwiza”.
Umuyobozi wungirije w’akarere ka Huye ushinzwe ubukungu bwana Kamana André wari witabiriye iki Gitaramo yashimiye ubuyobozi bwa INMR mu gutegura iki gikorwa kuko igihugu kitagira umuco gicika. Yasabye kandi Intwaza gufatanya n’Ingoro Ndangamurage gusigasira amateka n’umuco binyuze mu kwandika amwe mu mateka baba bibuka dore ko aka gace batuyemo gafite umwihariko wo kugira hamwe mu hantu ndangamateka hatandukanye bityo kuyashyira mu nyandiko bikaba byafasha abazavuka mu gihe kizaza.
Urugo rw’impinganzima rwafunguwe taliki ya 3 Nyakanga 2016 Rukaba rutuyemo abasaga 200 baturutse mu turere twa Huye, Burera na Kicukiro.
Yanditswe na Mugwaneza Jean Paul


text:
Ni inama irimo amahuriro menshi. Reka nitse cyane ku ihuriro ry’abagore ririmo kubera muri Serena Hotel i Kigali kuko ni ryo nitabiriye. Mbega imyiteguro, mbega serivisi! wa mugani wa ba bandi ’ndabigutuye’.
Urugendo rwanjye reka nduhere ku rwego rw’ikoranabuhanga ririmo gukoreshwa muri iyi nama. Uwemerewe kwitabira iyi nama wese yahawe ikarita [badge], imufasha kwinjira mu nama runaka.
Ku ikarita yo kwinjira hariho amazina ya nyirayo, ifoto, icyiciro abarizwamo n’amakuru y’ibanga abitse hifashishijwe ikoranabuhanga rya Quick Response Code [mu mpine bayita QR Code] abasha gusomwa gusa n’uwabiherewe uburenganzira.
Ibi bikorwa mu gihe uyifite ageze ku bashinzwe umutekano nabwo hakifashishwa imashini zabigenewe ngo ayo makuru y’ibanga asomwe.
Umutekano ni uwa mbere, nk’ibisanzwe mbere yo kwinjira mu nama unyura ku bashinzwe umutekano bakabanza gusaka, kugenzura [scan] ikarita yawe ikwemerera kwinjira mu nama. Icyo wamenya ni uko iyi karita inerekana ko wapimwe Covid-19, igihe wayihabwaga kandi ukaba utaranduye.
Nkiri hano reka mbasangize inkuru ntoya y’ibyo nabonye. Bitewe n’uko hari abashobora kuba baratumye amakarita yabo ntibapimirwe Covid-19 aho bazitangiraga kuri BK Arena, bagera ku bashinzwe umutekano bagasubizwayo kuko bagaragara mu ikoranabuhanga ko batapimwe.
Umuyobozi ukomeye cyane mu Rwanda agire atya agere ku bashinzwe umutekano bakubisemo ikarita ye basanga ntiyipimishije Covid-19, igisubizo cyabaye kimwe ’subirayo ujye kwipimisha ugaruke’. Yagerageje kubasobanurira ko ari imena muri iyo nama ariko biba iby’ubusa asubira kwipimisha.
Iyi nama yarateguwe ku buryo muri metero nkeya uhasanga inkumi n’abasore bakuyobora ukarinda ugera aho ushaka kujya udakebaguje. Nkigera mu cyumba cy’inama nabonye abantu bose bacyeye ku maso baganira, baseka, ubona ko bishimye nk’abatashye ibirori.
Mpereye ku Umunyamabanga Mukuru wa Commonwealth, Patricia Scotland nabonye avuga ijambo ritangiza ihuriro ry’abagore amwenyura, ibinezaneza biramusaga ati "Ndashimira uburyo twakiriwe, nakomeje kumva abantu bajujura ngo ni heza, harasukuye, abandi bakavuga ngo ni heza kuruta u Busuwisi’.
Yahawe amashyi y’urufaya ndetse n’abandi bamukurikiye guhera kuri Cherie Blair mbere yo kugira ibyo bavuga bakabanza gutaka u Rwanda n’uburyo rwabakiriye. Ubanza iyi nama yarerekanye ko u Rwanda rushoboye kwakira inama Mpuzamahanga zo mu rwego rwo hejuru, zikaba nta makemwa, kandi abazitabiriye bakanyurwa.
Umwe mu bagabo ukomoka muri Jamaica witabiriye iyi nama twaganiriye yarambwiye ati "Najyaga nsoma ko Kigali ari nziza ariko ntabwo babeshya, ibintu byose biri ku murongo, abanyarwanda mukunda abantu kandi mugaragaza urugwiro."
Ku mugoroba umunsi wa mbere w’inama urangiye nahuye n’undi musore ukiri muto wambwiye ko yitwa Joe, akaba akorera guverinoma y’u Bwongereza. Yansezeranyije ko ’azagaruka gusura u Rwanda kuko ubwiza yabonye i Kigali n’iminsi ahafite bitamwemerera kuryoherwa uko abyifuza’.
Ubutumwa bw’ingenzi bwatangiwe mu nama ni bwinshi cyane kandi wabonaga buri wese ashishikaye. Ibi ariko ntibikubuza kugenda unyura ku dutsinda twigobetse ahantu muri Hoteli tuganira ku mishinga ikomeye.
U Rwanda nk’igihugu kizwiho ikawa n’icyayi byahogoje amahanga, mu karuhuko abashyitsi barabyishimira kakahava. Hari uwo muri Repubulika ya Dominica wambwiye ko ari ubwa mbere anyoye ikawa ariko yayikunze ku buryo ku mpamba azashyira ab’imuhira itazaburamo.
Hambere aha Perezida Kagame yakomoje ku kibazo cy’amafunguro make ahabwa abitabiriye inama mu Rwanda kandi akishyuzwa akayabo. Ndabyibuka Umuyobozi Mukuru wa RDB, Clare Akamanzi yamusezeranyije ko ’bagiye kurakara’ kandi ikibazo kigakemuka.
Ubanza koko Akamanzi yararakaye. Ifunguro ry’abitabiriye inama ryari uturabo none ryahindutse ikirunga. Abitabiriye inama bose ntawe uhejwe bisanga ku mafunguro anyuranye buri wese akihitiramo ibyo ashaka kandi abasha.
Serivisi nziza aho nari ndi nabonye impinduka wa mugani CHOGM yabaye CHOGM!. Muri buri ntera ntoya uhabona uwagufasha icyo ukeneye cyose.
Reka mbasangize ibyo nabonye mu isangira ry’abitabiriye ihuriro ry’abagore ku mugoroba wo kuri uyu wa mbere. Nkigera mu ihema ryabereyemo, nayobowe n’umwari mwiza anyereka ibyicaro.
Mu masegonda make cyane, abantu umunani bansimburanyeho buri wese ambaza niba natumye icyo kunywa, abo ni abakozi ba hoteli n’abayobozi bayo [managers] bimanukiye. Usanga bazengurukana hose ngo hato hatagira ugira icyo yinubira.
Mu kanya nk’ako guhumbya akavinyu nasabye kari kangezeho, mu gihe ngisoma rimwe mbona umukobwa mwiza araje aransekera mu ijwi ryiza ati "Excuse me" nti ’Yes’ arakomeza ati "nari nkuzaniye amazi ubusanzwe ’Wine’ tuyitangana n’amazi. Mu matsiko menshi mubaza impamvu ansobanurira ko mu kwakira neza abashyitsi ari ryo hame.
Za nkumi n’abasore bazengurukaga ku meza yose, buri wese yari afite urupapuro ruriho urutonde rw’ibinyobwa biboneka muri iryo sangira ari nako bahina akagongo bagasobanurira abantu. Uwashakaga ikawa, icyayi, amazi, agasembuye k’ubwoko bwose yabibonaga kandi ubishaka bakamwongera bwangu ari nako akaziki kisukiranya mu matwi.
Ibi byanyeretse urwego u Rwanda rugezeho mu kwakira abashyitsi n’imyiteguro ikomeye yakozwe muri CHOGM, kuko n’abantu bamenyereye amazi y’uruganda Inyange ari mu macupa ya pulasitiki, yabaye umugani kuko atarimo kubarizwa muri iyi nama ahubwo yasimbujwe ayo mu macupa y’ibirahuri.
Umunsi wanjye w’urugwiro i Kigali reka nkusoreze ku rukundo nabonye umuco wacu wagaragarijwe. Ubwo itorero Indangamirwa ryari ritangiye kwikora mu mubyimba, nagiye kubona mbona abo mu Burengerazuba bw’Isi n’izindi mpande enye z’uyu mubumbe bashyize ejuru telefoni buri wese yifatira urwibutso rw’ababyinnyi bizihiye benshi.
Ngayo nguko ay’umunsi wa mbere w’ihuriro ry’abagore ryasojwe no gucinya akadiho kakahava.


text:
Leta y’u Rwanda igeze aho yitabaza abakinnyi b’ikinamico nka Fillette mu gusebanya!
Uyu munyarwandakazi mureba ku ifoto yiyita Marie Irene Rwizihirangabo kuri facebook ariko uzwi cyane ku izina rya Fillette, abatuye hafi yo kwa Kabuga mu Muhima baramuzi cyane. Leta y’u Rwanda mu guta ibitabapfu irimo kumukoresha muri bya binyamakuru byayo byandika urukozasoni bisebya abatavuga rumwe nayo, aho atanga ubuhamya ngo yarahemukiwe kandi ari umwana w’imfubyi.
Ariko hari ikintu kinini Leta y’u Rwanda yibeshyeho, Abantu bose bazi neza Fillette ntabwo bashobora kwemera ibyo avuga, kereka abatamuzi wenda!
Ni umubeshyi cyane, yabaye mu miryango myinshi yashakaga kumufasha nk’imfubyi intambara ikirangira, ariko henshi yagiye ahakurwa n’ubujura no kubeshya.
Azwi nk’umuntu wicuruzaga aho hose haba mu bazungu cyangwa mu birabura. Ariko nta mahirwe yigeze agira y’abagabo kubera kwiba no kubeshya cyane. Ngo yashakaga kuba mannequin.
Yabaye icyamamare mu bujura. Natanga nk’urugero:
-Yagize uruhare mu kwibisha abantu bacuruzaga Coltan mu gikari kwa Kabuga iruhande rwa Banque Populaire ya Muhima
-Yafatiwe kenshi mu iduka ryitwa T-2000 ry’abashinwa arimo kwiba ibintu akabishyira mu myenda y’imbere
-Yibaga aho yari yabonye ikiraka mu imurikwagurisha ry’abanya Iran
-Yigeze kwiba ibikoresho by’umuganga wari ugiye gufungura ivuriro, arabigurisha ajya kuba muri Hotel ku Gisenyi we n’umwana we witwa mignone, amafaranga aramushirana Police iramufata baramufunga.
-Yagiye afatwa kenshi yibye abagabo, bakaza kumuhiga kwa Kabuga.
Abantu bose batuye hafi yo kwa Kabuga baramuzi kubera kujya mu ngo zose yiba, arya aho asanze bihiye, cyangwa agenda aguza amafaranga abo abonye bose. Rimwe na rimwe yajyaga mu bagabo agata umwana wenyine, ku buryo iyo atagira abaturanyi bagira impuhwe uwo mwana we aba yarishwe na bwaki!
Byagombye gutera isoni Leta kuba isigaye yiyambaza abantu ubuzima busa nk’aho bwananiye. Ese ubundi nyuma yo gutanga buriya buhamya nako kubeshya, Leta yamufashije iki mu bukene bwe?
Ikibabaje ni abavandimwe ba Fillette, abana beza bagerageza kugira icyo bimarira mu buzima. Burya inda ibyara mweru na muhima koko. Bobette na Paulin nimwihangane mwapfushije muhagaritse!
Muri ibyo byose akora kandi ngo yarakijijwe, ni umurokore!
T.S.
Muhima
Huye: Imboga zarabuze kuko ibishanga zahingwagamo byahinzwemo ibigori
Abacuruza imboga mu karere ka Huye bavuga ko kuzamuka kw’ibiciro by’imboga muri iyi minsi biterwa nuko zabaye nke kubera hategetswe ko ibishanga zahingwagamo bihingwamo ibigori
Agoronome w’akarere ka Huye yemeza ko hari ibishanga byahinzwemo ibigori byari bisanzwe bihingwamo imboga ariko ko bashishikarije abaturage kugira uturima tw’igikoni kugira ngo batazabura izo kurya.
Na none kandi, ngo imboga zagenewe kuzajya zihingwa mu bishanga mu gihe cya C, ni ukuvuga mu gihe cy’impeshyi kuko ari igihe cy’izuba kandi imboga zikaba ari ibihingwa bishobora kuhingwa bikera.
Mu gihe cy’amezi 6 gusa, umufungo w’imboga rwatsi waguraga 50frw ubu uragura 100frw, hari n’igihe ugura 150frw. Amashu yo hari abatakirirwa babaza uko agura kuko akangana urwara watangaga 150frw bakaguha 2, ubu kamwe baragacira 200frw. Akadobo k’intoryi kaguraga 250frw cyangwa 300frw ubu karagura 700frw ndetse na 800frw. Ikilo cy’ibitunguru cyaguraga 300frw, mu cyumweru gishize cyaguraga 700frw none ubu ni 900frw.
N’ubwo hari n’ibindi bicuruzwa byazamuye ibiciro ku buryo bugaragara nk’ibirayi, ikibazo cy’imboga ni cyo twibazaho cyane kuko zo zihingwa hafi y’umujyi, dore ko ibirayi ahanini bituruka mu majyaruguru y’u Rwanda.
Umuyobozi wungirije w’akarere ka Huye we ntiyemeranywa n’abavuga ko imboga zabuze kubera ko ibishanga byahinzwemo ibigori kubera ko hari imboga zisanzwe zidahingwa mu bishanga.
Yagize ati “Wigeze ubona aho ibitunguru bihinze mu gishanga? Akenshi abahinga ibitunguru baba bishakira amafaranga, hakaba igihe ubutaka bwo ku musozi basanzwe babihingamo bushyirwa muri gahunda yo guhingira hamwe nk’ibigori, imyumbati, n’ibindi. Guhinga mu bishanga ntibyakabaye urwitwazo rwo kubura imboga”.
Ubu Minisiteri y’ubuhinzi niyo igena ingano y’ubuso buhingwamo ibihingwa nk’ibigori, ibishyimbo n’imyumbati, ubuyobozi bw’Uturere n’Imirenge bukabishyira mu bikorwa.
Byari bikwiye ko bihinduka ahubwo gupanga ibizahingwa bigakorwa n’inzego zireba iby’ubuhinzi ariko uturere n’imirenge bikabigiramo uruhare naho ubundi wazajya usanga hari igihe ibihingwa runaka biboneka ku bwinshi bikabura isoko nk’uko ubu bimeze ku bigori ndetse n’uko bizaba ku mboga mu minsi iri imbere kuko ubu ahavuye ibigori ari zo ziri kuhahingwa.
Kuba hari igihe ibihingwa runaka bibura byajya kuboneka bikaba byinshi cyane bituma hari igihe abaguzi bahendwa ubundi bagahendukirwa cyane kandi ntibinagirira akamaro kari kitezwe na ba nyir’ukubihinga kuko aho bibonekeye babitanga kuri make cyane.
Marie Claire Joyeuse
Source:Kigali Today


text:
Mukansengimana Pelagie atuye mu Mudugudu wa Kigohe, mu Kagari ka Gihunga mu Murenge wa Nyagisozi mu Karere ka Nyanza, Umunyamakuru wa UMUSEKE yamusanze ahurura ibishyimbo bya mushingiriro ku mihembezo (ibiti bifashisha bashingirira ibishyimo) avuga ko ariho amaze iminsi aba kuva ku Cyumweru taliki ya 26 Gicurasi 2021.
Ati “Ubuzima mbayeho ni bubi (ari kurira) ndara aha munsanze mu itongo rya nyogukuru, abaturage iyo bangiriye impuhwe bampa ibiryo.”
Aho avuga aba, Umunyamakuru yahabonye urukoma uwo mukobwa yari yicayeho anavuga ko aryamaho maze akiyorosa igitegenge yari akenyeye, ibindi byahagaragaraga ni akajerekani n’agafuka katarimo ikintu.
Ku ruhande rw’abaturanyi baganiriye na UMUSEKE bavuze ko bazi ko arara munsi y’igiti cy’avoka aho byatewe n’uko inzu yabagamo abo muryango we bazisenye adahari yagiye kuvoma agarutse asanga baziyasenye.
Ubusanzwe afite nyina umubyara yabajijwe impamvu yahisemo kuba mu itongo rya nyirakuru aho gusanga nyina, asubiza agira ati “Mama yishakiye undi mugabo kandi kuri uwo mugabo na bo ntibanyemera bavuga ko basezeranye na Mama batasezeranye nanjye.”
Uriya mukobwa afite imyaka 20 y’amavuko avuga ko yize amashuri atandatu abanza, yemeza ko ikibazo cye ubuyobozi bw’Umudugudu n’ubw’Akagari bukizi ariko ntacyo bamufashajije.
Ati “Ubuyobozi ndabusaba ko bwanshakira aho kuba niba byashoboka bakanyubakira mu munani wa mama, niyo hakubakwa inzu y’ibati rimwe byibura nkabona aho mbarizwa.”
Umunyamabanga Nshingwabikorwa w’Umurenge wa Nyagisozi, Jean Baptiste Habineza yabwiye UMUSEKE ko bagiye gushakira igisubizo uyu mukobwa mu maguru mashya.
Ati “Ni ikibazo cyoroshye, dusanzwe dufasha abatishoboye kuko umwana afite ikibazo ariko ntakwiye kuba ku gasozi kandi nk’ubuyobozi duhari icyo tugiye gukora turaba tumushakiye ahantu aba ari mu gihe icyo kibazo umuryango we utari wagikemura.”
Yavuze ko ubuyobozi bw’Umurenge bushobora kumukodeshereza inzu ariko agasaba umuryango we kwegerana kugira ngo umufashe.
Inzu uriya mukobwa (avuga ko Se umubyara yitabye Imana) yabagamo yasenywe kubera amakimbirane y’abavandimwe bageze kuri batandatu, bayifataga nk’iy’umuryango (ingarigari) ariko itari iy’uyu mukobwa w’umwuzukuru.
Gusa uyu mukobwa ni hariya yarerewe arinda akura abana n’umukecuru waje gupfa nta muntu araze ubutaka bwe.
ivomo: umuseke.rw


text:
Enamel Icyayi Kettle yatera icyayi icyuma hamwe na Infuser
Ibisobanuro birambuye
Ibibazo
Ibiranga ibicuruzwa
- Ubwoko bw'ibinyobwa:
- Ikawa & Icyayi
- Ibikoresho:
- Icyuma
- Ubwoko bw'icyuma:
- Shira Icyuma
- Icyemezo:
- CE / EU, FDA, LFGB, Sgs
- Ikiranga:
- Birambye
- Aho bakomoka:
- Hebei, Ubushinwa
- Izina ry'ikirango:
- Forrest
- Umubare w'icyitegererezo:
- FRS-1055
- Izina RY'IGICURUZWA:
- Enamel Icyayi Kettle yatera icyayi icyuma hamwe na Infuser
- Ubushobozi:
- 1.2L
- Ibiro:
- 1.5kg
- Ingano:
- 18.5 × 15.5 × 17.5
- Ubwoko:
- guta icyayi
- Ikoreshwa:
- icyayi / amazi Ibinyobwa
- Ikirangantego:
- Hindura ibirango biremewe
- MOQ:
- 500pc
- Ibara:
- Ibara ryihariye
- Gupakira:
- Agasanduku k'ibara / Ibara
Enamel Icyayi Kettle yatera icyayi icyuma hamwe na Infuser
Icyayi cy'icyayi kizwi kandi nka tetsubin cyangwa icyayi cy'icyayi cyakoreshwaga mu Buyapani nk'icyayi
amazi abira akorerwa kumuriro ufunguye.
Abayapani noneho bamanika isafuriya yicyayi hejuru yumuriro wabo kugirango batange bihagijeubushyuhe,
ubushuhe n'ubushuhe mugihe c'ubukonje.
Mugihe cyo kwinjiza icyayi kibisi hagati yikinyejana cya 19, icyayi cyakoreshwaga buri gihe
gukora iki cyayi cyiza icyayi kizwi cyo guhitamo muricyo gihe ndetse nubu.
Ibikoresho: icyuma
Umuti: enamel, ibihe byashize (amavuta yimboga), gutwikira ibishashara, kurwanya ingese, gushushanya umukara
Gutera icyayi cy'icyuma imbere gikozwe muri enamel, kugirango ntigire ingese cyangwa ngo kibora;
Ntanubwo izashiramo ibyuma.
Kubaka ibyuma biremereye bigumana ubushyuhe neza, byemeza ko ibikombe bya kabiri bizakomeza gushyuha.
Iyi Shira Icyayi Icyayi hamwe nigikurwaho Cyuma Cyinjiza Igitebo.
Ibisobanuro:
Kubijyanye no guta icyuma:
1. Kudahagarara, kutagira umwotsi, byoroshye isuku, gufata neza, byiza kubuzima
2. Ubwinshi muburyo, ibara nubunini bituma bugaragara neza.
3. Shyushya neza, Igumana ubushyuhe kugirango wongere uburyohe, Komeza amazi ashyushye igihe kirekire
4.Bikwiranye nubushyuhe bwose, ubushyuhe bwo hejuru, kugeza 400F / 200C.
Kubyerekeye kwita kubakoresha:
1, inkono y'icyuma amazi abira, gushiraho ingingo 6 ~ 8 zuzuye
irinde amazi guteka no kumeneka muri spout.
2. Iyo icyayi amazi yubushyuhe bwo hejuru yabuze, byari byiza kongeramo amazi ashyushye, irinde itandukaniro rinini ryubushyuhe.
3.Nyuma yicyayi irangiye gukoresha, ukoresheje ubushyuhe busigaye komeza icyayi cyumye.kwirinda ingese.
4. pls ntugashyushya ubusa icyayi, irinde kumena icyayi.
5. mugihe imbere yicyayi haracyari ubushyuhe busigaye, ohanagura hanze yinkono namazi yicyayi, nibyiza kubungabunga icyuma cyiza.
6.Icyayi cy'icyuma kigomba gushyirwa ahantu humye kugirango wirinde ubushuhe.
niba umwanya muremure udashaka gukoresha icyayi, nyuma yicyayi cyumye, urashobora gushyira impapuro cyangwa amakara cyangwa amakara yamakara imbere,
hanyuma gupakira ukoresheje igikapu cya Plastike.
7. Isafuriya imaze gukingurwa no gukoreshwa, ingese zitukura zizagenda zikora mugihe cyo gukoresha.
Iyi ngese ni igiti kitagira ingese cyatewe nicyayi nicyuma.
Ibibazo
Q1.Ni ubuhe butumwa bwawe bwo gupakira?
Igisubizo: Mubisanzwe, dupakira ibicuruzwa byacu mubisanduku byera bitagira aho bibogamiye hamwe namakarito yumukara.Niba ufite ipatanti yemewe n'amategeko,
turashobora gupakira ibicuruzwa mumasanduku yawe yanditseho nyuma yo kubona amabaruwa yawe yemewe.
Q2.Ni ubuhe buryo bwo kwishyura?
Igisubizo: T / T 30% nkubitsa, na 70% mbere yo kubyara.Tuzakwereka amafoto yibicuruzwa na pakimbere yuko wishyura amafaranga asigaye.
Q3.Ni ubuhe butumwa bwawe bwo gutanga?
A: EXW, FOB, CFR, CIF, DDU.
Q4.Bite ho igihe cyo gutanga?
Igisubizo: Mubisanzwe, bizatwara iminsi 30 kugeza kuri 60 nyuma yo kwishyura mbere.Igihe cyihariye cyo gutanga giterwa
ku bintu n'umubare w'ibyo watumije.
Q5.Urashobora gutanga umusaruro ukurikije ingero?
Igisubizo: Yego, turashobora kubyara ibyitegererezo byawe cyangwa ibishushanyo bya tekiniki.Turashobora kubaka ibishushanyo mbonera.
Q6.Politiki yawe y'icyitegererezo ni iyihe?
Igisubizo: Turashobora gutanga icyitegererezo niba dufite ibice byiteguye mububiko, ariko abakiriya bagomba kwishyura ikiguzi cyicyitegererezo kandi
ikiguzi cyoherejwe.
Q7.Ugerageza ibicuruzwa byawe byose mbere yo kubyara?
Igisubizo: Yego, dufite ikizamini 100% mbere yo kubyara
Q8: Nigute ushobora gukora ubucuruzi bwacu igihe kirekire kandi umubano mwiza?
Igisubizo: 1.Tugumana ibiciro byiza kandi birushanwe kugirango abakiriya bacu bunguke;
2. Twubaha buri mukiriya nkinshuti yacu kandi dukorana umurava no kugirana ubucuti nabo,
aho baturuka hose.
Inyungu zose, Nyamuneka wumve nezakuvuganatwe!Murakoze


text:
Nitwa Yosuwa, igihe ababyeyi banjye batandukanaga nari mfite imyaka 10.Ninjye mwana bari bafite, ubuzima bwari bwiza kuko nari mbanye neza na data na mama, twakoranaga byose hamwe , mu by’ukuri twari dufite umuryango unezerewe, nishimiraga ko bandindaga bakanyitaho nk’umwana.
Nyuma yo gutandukana kw’ababyeyi banjye,natandukanye na papa ashakana n’undi mugore wari ufite umwana w’umuhungu. Kutagira papa undeberera ngo anyiteho byatumye mba ikigomeke , ubwo ntangira gushaka inshuti.
Ngeze hagati mu mashuri y’isumbuye,natangiye kuryamana nabagenzi banjye duhuje igitsina kuko numvaga naratawe, narajugunywe. Numva ko na buze ubucuti nari nkeneye kuri papa.Nagerageje kwiyegereza abatinganyi byibuze kugira ngo mbone urukundo no kugirango nzibe icyuho cy’aho nakomeretse igihe natabwaga, bityo bintera kubana n’abantu benshi bakora ibikorwa bibi.
Natangiye kunywa itabi, ndetse twaryamanaga n’abo duhuje igitsina inshuro nyinshi zitabarika, byabaga binshimishije cyane. Kumenyera ibiyobyabwenge no kuryamana duhuje igitsina byari ukugira ngo mbone urukundo kandi nkire ibikomere byo kubura urukundo. Ndangije amashuri yisumbuye nagiye muri kaminuza ariko nyuma y’umwaka umwe baranyirukanye. Papa yamenye ko ndi umutinganyi nawe aranyanga, noneho ndushaho kugira ibikomere.
Nagiye kubana na mama wari warongeye gushaka undi mugabo ariko akaba yari yarabaye umukristo, Namuhishe ingeso yanjye, ariko yambwiye ko nkeneye ubufasha bw’Imana. Mama icyo yakoraga cyari ukunsengera, agasaba Imana kundinda akagerageza no kumbuza kugendera mu bikorwa bibi.
Mu gushaka aho nisanga, nagiye mu mugi munini aho noneho nahuye n’abatinganyi nongera nibera muri ubwo buzima. Nageze aho mbona ndi gukora ibintu bibi numva nkwiriye kubireka ariko narabikomeje kuko ari bwo numvaga nyuzwe kandi nkashira agahinda kose nari mfite.
Mu myaka 2 ikurikiyeho natangiye kunywa ikiyobyabwenge cya cocaine, kuva icyo gihe bwo nanjye nari nariyanze. Mu mwaka wa 2009, namenyeko ko narwaye agakoko gatera Sida, nahise ntekereza ko ubuzima bwanjye burangiye, gusa sinari nsobanukiwe neza icyo sida ari cyo ariko numvaga ko ari ikintu kigiye guhindura ubuzima bwanjye. Kuva icyo gihe natakaje ibyiringiro burundu. Nabuze icyo gukora, maze nsubira kwa mama mubwira ibintu byose musaba ubufasha,adashidikanyije yaranyakiriye.
Numvise ari ibintu bikomeye kwakirwa na mama no kongera kumubona nyuma y’ibihe by’umwijima no gukomereka nanyuzemo. Nubwo nari mu makosa, nari mfite isoni z’ibyo mama yavugaga ngo ‘ndagukunda, kandi nzakwitaho aho uzaba uri hose’. Yampaye itegeko ko ngomba kujyana nawe mu rusengero, ambwira ko ari ahantu bakirana neza, bazankunda, bakamfasha kandi bakansengera .
Nyuma nagiye mpumvira ubutumwa bwo gukira, nuko numva nkeneye urukundo no kubabarirwa n’Imana.Namenetse umutima ndatura, ndarira kuko numvaga nkeneye Imana mu buzima bwanjye.Numvise mbonye urukundo rwa Data na Yesu urwo ntari nigeze mbona mu buzima bwanjye.
Ibyo nagenderagamo byose narabiretse.Niyumvisemo urukundo rw’Imana rumbwira ngo’ uhindutse mushya, naguhinduye mushya uri uwanjye.’Nakiriye Yesu mu buzima bwanjye ahindura amateka yanjye aba mashya. Kuva icyo gihe , nanesheje irari ry’ubutinganyi.
Kugeza uyu munsi mfata imiti igabanya ubukana bwa sida ,ndiho mu buzima busanzwe.Papa wanjye na we yahaye ubuzima Kristo, kandi byaduhaye inzira yo kubabarira no kwiyunga.
Ubu nagiye mu ishuri ryigisha ibya bibiliya ,ubu nabonye impamyabushobozi mu bijyanye no kuramya n’umuziki, nanjye ndabyigisha. Ibyahise sinkibyibuka kuko iyo ugeze kwa Kristo uba icyaremwe gishya akakoza ukaba mushya.
Ntute ibyiringiro, ntureke kwizera , no mugihe cyo gukomereka n’umwijima, aho ugera ukumva uri ubusa ,Yesu ashobora guhura nawe akaguhindurira ubuzima, kandi gusenga ubutitsa wizeye, Imana ikubera iyizerwa kandi igasubiza amasengesho yawe.
source:www.cbn.com
sophie@Agakiza.org


text:
Sobanukirwa n’indwara y’isusumira
Indwara y’isusumira (Parkinson’s disease) ni indwara iterwa n’iyangirika ry’uturemangingo tw’ubwonko (neuronal cells), tw’agace gashinzwe kugenzura imikorere y’ingingo kandi ako gace gatuma umuntu ahagarara agakomera neza akanatambuka.
Iyi ndwara yibasira abantu b’ibitsina byombi, ikaba ikunze kugaragara ku bantu bari hagati y’imyaka 50 na 65, gusa ishobora no gufata abakiri bato. Ntabwo ihita izahaza umuntu ako kanya, ahubwo igenda imwibasira uko imyaka igenda yicuma na yo ikagenda ikura nk’uko bisobanurwa n’urubuga rwa santé.fr.
Iyo hashize imyaka iri hagati y’10 na 20 umuntu yarafashwe no gususumira aba ageze ku rugero rwo kuba nta kintu na kimwe ashobora gukora, ariko kureba, kumva hamwe no gutekereza byo biguma gukora uko bisanzwe, ibi bigashimangira ko ino ndwara itibasira igice cy’ubwonko cya sereburo korutegisi (cerebral cortex) kibiyobora.
Dore bimwe mu bimenyetso by’indwara y’isusumira
• Uwo yamaze gufata atangira asusumira ikiganza kimwe cyangwa byombi
• Intoki zafata ntizikomeze, hagakurikiraho amaboko n’amaguru,
• Kugenda yomboka.
• Imikaya irakanyarara (Rigid muscles)
• Mu gihe gikurikiyeho noneho umuntu iba imaze kumwibasira ku buryo no kuvuga bitangira kuba ikibazo, ugasanga ahora avuga magambo amwe (monotonous speech)
Zimwe mu nama zafasha umuntu kwirinda uburwayi bw’isusumira
* Kwirinda ibiyobyabwenge kuko bishobora kwangiza uturemangingo tw’ubwonko
* Gukora imyitozo ngororamubiri (Physical Exercises)
* Gukora uturimo dutandukanye twa buri munsi ku bageze mu za bukuru (Daily living activities)
* Kurya indyo yuzuye.
* Kuruhuka bihagije kuko bifasha ubwonko gukora neza bityo bikaba byakurinda ubu burwayi.
Ese wari uzi ko hari imiti yagufasha kuri ubwo burwayi ?
Hari abantu benshi bafite ubu burwayi bw’isusumira,ugasanga baratereye iyo,abandi bagakeka ko barozwe, nyamara ubu ni uburwayi buvurwa bugakira. Ku bamaze kugira ubu burwayi bw’isusumira rero ntimwihebe kuko habonetse imiti myimerere ikomoka ku bimera ikaba yizewe ku rwego mpuzamahanga kuko ibifitiye ibyemezo mpuzamahanga (twavuga nka :FDA:Food and Drug Administration,n’ibindi) yabafasha kuri ubwo burwayi,iyo miti ikaba ifasha twa turemangingo tw’ubwonko tuba twarangiritse.
Igabe olga
1,305 total views, 1 views today


text:
Kuri uyu wambere mu karere ka ngororero mu murenge wa matyazo hatangirijwe icyumweru cy’ubukangurambaga ku buzima bw’umubyeyi n’umwana nubukangurambaga bwateguwe nikigo cy’igihugu cyita kubuzima RBC Mu mi mibare igaragarazwa nuko aka karere ka ngororero ariko kihariye mu kugaragaza ikibazo cy’igwingira mu gihugu aho 50.7% byabana bagaragaza iki kibazo.
Aho bamwe mubaturage bagaragaza ko impamvu nyamukuru ari ubukene,bakagaragaza ibyiciro byubudehe nk’ikibazo nkuko Mbarushimana Jean Baptiste yabidutangarije ati “hari nk’umwana ungwingira bitewe n’ubushobozi bw’umubyeyi aribwo bukene, noneho ibyizi mfashanyo zaza nka shisha kibondo na gira inka bigahabwa abo mukiciro cya mbere n’icya kabiri bakirengagiza uwashyizwe mukiciro cya gatatu bitewe nuko bamushyizemo batamenye neza ubushobozi bwabo“
Ibi kandi Uwihoreye Patrick vice mayor ushinzwe iterambere n’ubukungu abigarukaho aho avugako nka akarere batangije gahunda yiswe Umuganura yo gufasha abadafite ubushobozi nabo kuba babona indyo yuzuye bagaburira abana babo mu rwego rwo kubarinda igwingira. “hano umuntu wifashije cyangwa se ufite ubushobozi byibuze rimwe mugihembwe cy’amezi atandatu yajya aremera mugenzi we uri muri cyakibazo cy’imirire mibi mu rwego rwo gufasha iyo miryango kuyikura mu miririre mibi cyangwa se ubugwingire”
Mubigarukwaho cyane kandi hari nikibazo cy’ubushoreke nkimwe mu mbogamizi itera ikibazo cy’imirire mibi muri rusange bikanatera ikibazo cyo kubyara abana badashoboye kurera. Nkuko umunyamabanga wa uhoraho muri ministeri y’uburinganire n’iterambere ry’umugore Batamuliza Mireille yabigarutseho, ati “iki nikibazo cyibangamiye iterambere ry’umuryango ndetse kibangamiye iterambere ry’ingo muri rusange kuburyo kuhindura bisaba ko tugaragaza uruhare rwa buri wese byumwihariko abagabo bashaka abagore benshi bitera kubyara abana benshi badashoboye kurera”
Mu mibare igaragazwa nikigo mboneza mikurire murwanda igaragaza ko muri 2015 umubare wabana bagwingiye waruri kuri 38% aho iyi mibare yaje kugabanuka ho 5% muri 2020. Bikaba bigaraga ko mu mwaka wa 2019 akarere ka ngororero kari imbere mu bafite umubare munini wabana bafite ikibazo cy’igwingira aho bari kuri 50.5%. Muri gahunda ya leta harimo yuko mumwaka wa 2024 umubare wagera kuri 19% wabana bagwingira.


text:
BARAKA, CONGO – Ejo nagatatu ku minsi 14/08/2018 nibwo Imurenge.com twasuye itorero rya Malkia wa Ubembe riyobowe na Tata wa Iselelwa aho bari mu birori byo kwizihiza umunsi mukuru wo gusabana n’imana yabo.
Abajijwe ko ariwe mana izarimbura isi, Tata yavuze ko atariwe uzarimbura isi ariko azaba arikumwe na se airwe Mana yaremye isi n’ijuru. Tata yahamije ko ariwe mana ya Gatatu, yagize ati:
Nyuma y’Imana, umwana na mwuka wera ninje ukurikiraho kuko ndi imana ya gatatu. Iyi ninayo mpamvu idini ryacu ryitwa ikanisa rya gatatu rya Malkia wa Ubembe, bityo tukaba dukangurira abantu bose guhumuka bakamenya ko arinje nzira y’ukuri. Ntawe uzaja kwa Data ntamujanye. – Tata wa Iselelwa –
Bamwe mu bayoboke b’iri dini bakaba bahamya neza ko ari ntayindi Mana ikwiye gupfukamirwa keretse imana yabo yonyine bizera, Tata wa Iselelwa. Ubwo twaganiraga na Tata, yatubwiye ko akangurira abantu guhumuka bakava m’ubujijo dore ko na Yesu yari umuntu, ariko we agahamya ko yafunze satani ndetse amunyaga ifunguzo za rupfu na kuzimu.
Bamwe mu bayoboke be kandi bakaba bahamya ko Tata wa Iselelwa abaha imbaraga kandi barinzwe mu buryo ntambaraga z’umwijima zishobora kubageraho kuko babifashwa n’imana yabo.
Twebwe turarinzwe kandi ntamurozi ushobora kutugerako, iyo ndamusavya ikintu cose arakimpa kandi ntaco nashobora kumuburana namba. Ivyo vyose ndakeneye ndamwegera akabimpa kandi bidatinze. – Umuyoboke –
Reba Video


text:
isano
Iyo abantu babiri cyangwa benshi bahuje umwe cyangwa benshi mu bo bakomotseho ba hafi bavuga ko bafitanye isano.
Urugero, abantu babiri bakomoka ku mubyeyi umwe baba bafitanye isano. Abantu bavuka ku babyeyi bava inda imwe, baba bafitanye isano. Na none kandi hari isano ishobora guterwa n'undi muntu mufitanye isano: urugero Abaramu
Isano igira izina ikurikije iyo ari yo n'urugero rwayo:
- So: Umubyeyi wakubyaye w'umugabo
- Nyoko: Umubyeyi wakubyaye w'umugore
- Umuvandimwe: umuntu wese muva inda imwe
- Mukuru: umuvandimwe mufite igitsina kimwe wavutse mbere yawe
- Murumuna: umuvandimwe mufite igitsina kimwe ugukurikira (muto)
- Mushiki: uwo muva inda imwe w'umukobwa niba wowe uri umuhungu
- Musaza: uwo muva inda imwe w'umuhungu niba wowe uri umukobwa: frère
- So wanyu: murumuna cg mukuru wa so: oncle paternel
- Nyoko wanyu:murumuna cg mukuru wa nyoko:tante maternelle
- Nyokorome: musaza wa nyoko
- Nyogosenge: mushiki wa so
- Nyogokuru: nyina wa so cg wa nyoko
- Sogokuru: Se wa so cg wa nyoko
- Mubyara: umwana wa mushiki wa so cg wa musaza wa nyoko
- Mwisengeneza: uwo ubereye nyirasenge
- Umwuzukuru: umwana wabyawe n'umwana wawe
- Muramu: umugabo ufite mushiki wawe: beau-frère
- Muramukazi: umugore wa musaza wawe
- Mwishywa: umwana wa mushiki wawe
- Umukwe: umugabo ufite umukobwa wawe gendre/beau-fils
- Umugabo wanyu: murumuna cg mukuru w'umugabo wawe
- Umugore wanyu: umugore wa mukuru cg murumuna wawe
- Bamwana: sebukwe w'umukobwa na sebukwe w'umuhungu
- Mukeba: umugore musangiye umugabo (umugabo aba afite abagore cyangwa benshi)
- Musanzire: abagabo bafite abagore bava inda imwe


text:
Abo turi bo
Laizhou Santa Brake Co., Ltd. yashinzwe mu 2005.
Feri ya Santa yibanda ku gukora ibice bya feri, nka feri ya feri ningoma, feri ya feri ninkweto za feri kubwoko bwose bwimodoka.
Dufite ibice bibiri byo gukora bitandukanye. Kuri feri ya feri no kuvuza inganda umusaruro uryamye mumujyi wa Laizhou naho indi ya feri ninkweto mumujyi wa Dezhou. Muri rusange, dufite amahugurwa arenga metero kare 60000 hamwe nabakozi barenga 400.
KUGEZA MU MWAKA WA 2005
Oya. ABAKOZI
KUBAKA URUGO
KUGURISHA KUGARAGAZA MURI 2019
Disiki yo gukora feri ifite imirongo ine ya DISA itanga umusaruro, amaseti ane yitanura rya toni umunani, imashini ibumba DISA itambitse, Sinto Automatic Filling Machine hamwe nu Buyapani MAZAK imirongo ikora feri, nibindi.
Ibikoresho byo gufata feri bifite ibikoresho bitumizwa mu mahanga byikora ubushyuhe burigihe & sisitemu yo kuvanga ubuhehere, imashini yo gukuraho, gusya hamwe, gutera umurongo nibindi bikoresho bigezweho.
Nyuma yimyaka irenga 15 yiterambere, ibicuruzwa byacu birashobora kuba byujuje ubuziranenge mpuzamahanga kandi byoherezwa mu ntara nyinshi kwisi, nka USA, Uburayi, Kanada, Amerika yepfo na Ositaraliya, hamwe n’ibicuruzwa birenga miliyoni 25. Kuri ubu, feri ya Santa ifite izina ryiza mubushinwa ndetse no mumahanga.
Kuki Duhitamo
Uburambe
Uburambe bwimyaka irenga 15 mugukora ibice bya feri.
Umusaruro
Urwego runini rutwikiriye ubwoko bwose bwimodoka kandi byoroshye MOQ byemewe
Tegeka
Guhagarika kugura ibice byose bya feri ukeneye.
Igiciro
Igiciro cyiza ushobora kubona mubushinwa
Impamyabumenyi zacu
Dufite TS16949 kuri sisitemu yo gukora feri na padi. Mugihe kimwe, dufite ibyemezo byubuziranenge nka AMECA, COC, LINK, EMARK, nibindi, kubicuruzwa byacu.
Imurikagurisha
Buri mwaka, twitabira imurikagurisha ryinshi mugihugu ndetse no mumahanga, nka Automechanika shanghai, imurikagurisha rya Canton, APPEX, PAACE, nibindi. Turashobora rero kumenya neza ibyo abakiriya bacu bakeneye kandi tukabona ibitekerezo biturutse kubakiriya. Noneho tuzi gufasha abakiriya bacu uko dushoboye.
Urahawe ikaze gusura uruganda rwacu no gufatanya natwe! Ikibazo icyo ari cyo cyose, twandikire! Uzafatwa neza kandi ugire ubufatanye bushimishije-hamwe na Santa feri!


text:
Mu Rwanda
Kutumvisha Bihagije Abamotari Akamaro Ka Mubazi Bikurura Ikibazo
Kuri uyu wa Kane tariki 13, Mutarama, 2022 mu Mujyi wa Kigali habaye ikintu bamwe batekerezaga ko kidashoboka: Imyigaragambyo. Abamotari bakije moto zabo bahurira hamwe mu bice bya Kigali basa n’abafunze imihanda bavuga ko batishimiye icyemezo cyo guhabwa mubazi bazakatwaho amafaranga.
Hari n’abavugaga ko iriya mubazi ije kubasonga kuko n’ubundi baba bagomba gutanga amafaranga y’ubwishingizi bwa moto zabo, hejuru yabyo hakiyongeraho gutanga amafaranga yaza Koperative, n’agenewe ba shebuja babahaye za moto , ibyo bita versement.
Ni ngombwa nanone kuzirikana ko abamotari bagize ikiciro cy’Abanyarwanda bagizweho ingaruka nini na Guma mu rugo kurusha ibindi byiciro kuko bafunguriwe nyuma y’abandi ndetse nyuma y’aho gato barongera barafungirwa ubwo Delta yacaga ibintu.
Kuri uyu wa Kane ubwo bakoraga icyo bamwe bise imyigaragambyo, abamotari bavugaga ko barambiwe ubuyobozi bwabo, bakavuga ko hari amafaranga bakatwa kuri mubazi zishyurirwaho n’abagenzi kandi ngo birabahombya.
Ikindi bavugaga ko kigomba gusobanuka ni ubwishingizi bwa moto bukomeje kubahenda.
Hari video yafashwe na Flash Radio& TV iri kuri Twitter aho umumotari yavugaga ko COVID-19 yatumye bakena k’uburyo muri iki gihe icyo bimirije imbere ari ugukora kugira ngo bazibe icyo cyuho ndetse ngo akazi kenshi bagira gatuma batabona umwanya uhagije gusabana n’abagore babo mu busabane bw’abashakanye.
Yagize ati: “ Turabyanze, ibyo bya Mubazi”
Iyi mvugo y’uyu mumotari iragaragaza kutishimira icyemezo we na bagenzi be bavuga ko cyaje kigamije kubasonga.
Abamotari bavuga ko iriya mubazi itagamije kubateza imbere ahubwo ari umushinga w’ubucuruzi w’abantu runaka bagamije kubungukiramo, bo bagakora bahomba.
Abo bavugwa gushaka kungukira mu bamotari ni abo mu kigo kitwa Yego Innovation Ltd.
Mu kiganiro kihariye abo muri iki kigo baherutse guha Taarifa batubwiye ko hari inyungu abamotari bazabonera muri buriya buryo bushya.
Batubwiye ko abamotari bazungukira mu guhabwa iriya mubazi ku buntu, ifite ikoranabuhanga rya Global Positioning System ndetse n’icyuma kirahura umuriro( charger) ku buntu.
Ku rugendo bakoze, abamotari bazajya bagira amafaranga bahabwa, bagire n’ayo bishyura Yego Innovation Ltd kugira ngo rya koranabuhanga bazaryegukane.
Umugabane wabo kuyo binjije uzajya ubageraho nyuma y’umunota umwe bakirangiza kwishyurwa.
Ikindi gikomeye ni uko umumotari uzaba ufite ririya koranabuhanga rikora neza kandi nawe akora neza, azaba afite amahirwe yo gushyirwa mu bwishingizi.
Ngo hari n’izindi nyungu nyinshi abamotari bazabonera mu ikoreshwa rya mubazi.
Iyo wumvise ibyo abo muri Yego Innovation Ltd bavuga ko bizaba inyungu ku bamotari, wumva ko nta kintu cyagombye gutuma ‘bigaragambya.’
Icyakora nta kabura imvano!
Hari imvugo ivuga ko ‘icyemezo’ ufatiye umuntu niyo cyaba kimufitiye akamaro ariko atakigizemo uruhare, biba ari ‘ukumuhohotera.’
Abamotari ni Abanyarwanda bakuru bafite ubushobozi bwo kumva akamaro gahunda runaka ibafitiye.
Iyi ngingo isobanuye ko iyo baza ‘gusobanurirwa bihagije’ imikorere y’iriya mubazi, akamaro izabagirira mu gihe kirambye, bakabisobanurirwa mu gihe kirekire, ababyumvise bakajya babikangurira abandi, gahoro gahoro birashoboka ko byari bukorwe bidateje rwaserera muri Kigali.
Ubuyobozi bwa Koperative zabo bwagombye kuba bwarakoranye n’abakozi bo muri Yego Innovation Ltd n’abakozi ba RURA bakaganira n’abamotari bakabaha umwanya wo kubaza ibibazo kandi bagahabwa ibisobanuro birambuye.
Ibi iyo bikorwa birashoboka cyane ko akajagari kabaye muri Kigali kuri uyu wa Kane tariki 13, Mutarama, 2022 katari kuba ho!
Kimwe mu byerekena ko abamotari baba batasobanuriwe neza akamaro ka mubazi ni uko mu nama yaraye iteranye igahuza inzego zirebwa n’iki kibazo hanzuriwemo ko buri rwego rukora ibirureba kugira ngo abamotari basobanurirwe iby’iriya mubazi.
Umuyobozi w’Urwego rw’Igihugu rushinzwe guteza imbere amakoperative Prof Jean Bosco Harerimana yaraye abwiye RBA ko ‘bagiye kwegera buri Koperative y’abamotari bakayisobanurira’ ibijyanye na ririya koranabuhanga rya mubazi.
Yagize ati: “Byagaragaye ko hari abadafite amakuru n’ubwo bajya mu nteko rusange ariko hari benshi bazisiba, bityo ibifatiwe mu Nteko rusange zabo ugasanga hari abatabifite. Zimwe mu ngamba ubu ni uko tugiye kubasanga ku maseta yabo…tukabisobanura kurushaho.”
Kudasobanura akamaro k’ingamba za Leta zifitiye abaturage Perezida Kagame yigeze kubinenga…
Hari ku wa Kane, Tariki 19, Ukuboza, 2019 ubwo Perezida Paul Kagame yakeburaga abayobozi bashyira mu bikorwa ingamba runaka ariko batabanje kuzisobanurira abaturage ngo bumve ‘akamaro karambye’ zibafitiye.
Icyo gihe yari arimo gutangiza Inama y’Igihugu y’Umushyikirano yari ibaye ku nshuro ya 17 yabereye muri Kigali Convention Center.
Hari Abanyarwanda bagera ku bihumbi bibiri.
Icyo gihe ikibazo cyari mu gihugu nticyarebaga abamotari gusa ahubwo ni Abanyarwanda bose bari batuye ahantu bita ‘mu manegeka.’
Mu rwego rwo kuhabakura, hakoreshejwe imbaraga nyinshi k’uburyo hari abaturage basenyewe ku mbaraga.
Mu masaha ya mu gitondo mu bice biri mu bishanga, abasore bazindukanaga amapiki, inyundo, amasuka n’ibindi bajya gusenya inzu z’abaturage.
Ubwo yagezaga ijambo ku bayobozi bari bitariye Inama y’Igihugu y’Umushyikirano muri 2019, Umukuru w’Igihugu ‘yanenze’ abayobozi barebereye abaturage bakubaka muri biriya bishanga ndetse bamwe muri bo aribo bakaba bari barabahaye ibibanza, hanyuma bakaza ‘kubirukana nabi cyane.’
Yibanze cyane cyane k’ukwimura abaturage mu bishanga n’ahandi hateje akaga bigakorwa huti huti abaturage batarahawe umwanya uhagije ngo babisobanurirwe, bumve akamaro karambye bizabagirira.
Yagize ati: “ Akarere kadafite umuyobozi n’akahe?, Imirenge, Utugari, aho abayobozi bataba nihe?. Niba abayobozi baba ahantu hose, umuntu araza akubaka mu gishanga akarangiza agaturamo ubibona, kugeza ubwo baza kumwimura ati nimunyishyure, uwo muyobozi aba ayobora ibiki?.
Niba umuturage yavuze ngo yarahahawe, agomba kuba yarahahawe n’ubuyobozi.Ubwo buyobozi bwahamuhaye bute? Iyo bamushakira ahandi hantu hazima akaba ariho bamuha, bajya kumuha mu gishanga kubera iki? Ibyo mbona biri mu binyamakuru, ahantu hose, hari ibintu nka 3.
Icya mbere cyari ukunenga abo bayobozi ariko noneho bikaba bose. Biraza kuba bose kubera ko abantu baragiye barasenyerwa, nibyo bari bakwiriye kuvanwa aho bari bari badakwiriye kuba bahari, ariko ababikoze, ababiyoboye barimo n’Abaminisitiri barakora ibintu, sinumva impamvu batumva ko bakabaye basobanura. Bagasobanurira abo babikorera n’abandi babibona kugira ngo bumve igikorwa icyo aricyo. Babuzwa niki kubisobanura?”
Perezida Kagame yabajije impamvu abayobozi begereye abaturage batabasobanurira impamvu zumvikana z’icyemezo cyafashwe kugira ngo icyo cyemezo nigishyirwa mu bikorwa kizaze cyarumvikanyweho, ntawe uvuga ko arenganyijwe kuko atigeze asobanurirwa gahunda ihari.
Yunzemo arababaza ati: “Mubuzwa n’iki gusobanura ibintu nk’ibyo biba bifite ingaruka ku bantu benshi? Ntabwo ari bakeya. Byarangiza bikajyamo politiki, bikajyamo amarangamutima, bikaba byaduhungabanyiriza umutekano twari dufite. Kuki mwakora ibintu mutyo, ikibazo cyo gusobanura ibyo mukora kandi biba biri ku mugaragaro ngo byumvikane impamvu mubikora byaba ari iki? Habura iki? Ibyo birasaba amikoro angana iki ?Ko bisaba kubitekereza gusa ukabisobanura.”
Ukuri ko gusobanurira abantu akamaro k’ibyo bagomba gukora gusanzwe kwigaragaza mu Rwanda iyo abafata ibyemezo mbere yo kubishyira mu bikorwa babanje bakabiganiriza abaturage.
Gahunda yo gutura mu Mudugudu ni gahunda imaze igihe. Ku ikubitiro ntiyumvikanye vuba mu baturage kuko hari bamwe bayibonaga nko kujya kwishyira ku karubanda, aho ‘buri wese amenya icyo warariye’.
Nyuma yo gusobanura ko umudugudu uzaba ishingiro ry’iterambere, umuturage akabona amazi hafi, amashanyarazi hafi, ivuriro hafi, amashuri hafi…abaturage barabyitabiriye.
Mutuelle de Santé nayo ntiyahise yumvwa vuba ariko muri iki gihe usanga buri rugo rukora rufite umuhigo wo kuzatanga Mutuelle de Santé ku gihe cyateganyijwe.
Niba rero abashinzwe ibya mubazi y’abamotari bashaka ko iki kibazo gicyemuka kandi mu buryo burambye, bizabasaba gufata igihe gihagije bagasobanurira abamotari n’abagenzi akamaro kayo kandi ibyifuzo by’izi mpande zombi bigahabwa agaciro bikigwaho nabyo bigashyirwa mu bikorwa.
Burya ntawanga ibyiza arabibura cyangwa akabyanga atazi akamaro kabyo!


text:
Kuri uyu wa Gatandatu tariki ya 25 Mutarama 2020, Abapadiri n’Abihayimana bo muri Paruwasi ya Musha basuye Ihuriro ry’Abapadiri n’Abihayimana bafite ubutumwa muri Paruwasi ya Zaza. Dore Gahunda y’uruzinduko:
- 9h30′: Kwakira Abashyitsi no kubereka urugo rwa Paruwasi.
→Gusura Chapelle y’ishengerera ridahuga no gushengerera akanya gato.
→ Gutambagiza Abashyitsi ibikorwa bikikije urugo rwa Paruwasi ya Zaza
- 10h00′ : Gusura Ingo zitandukanye z’Abihayimana (Communautés za Zaza): Urugo rw’Ababikira b’Inyigisho za Gikristu→Urugo rw’Ababikira b’Abanyatereza→Urugo rw’Ababikira b’Umwana Yezu →Urugo rw’Abenebikira
- 12h30′: Gusura Iseminari Nto ya Zaza no gusura urugo rw’Abapadiri barerera mu Iseminari
- 13h00′ : IGITAMBO CYA MISA muri Kiliziya ya Paruwasi ya Zaza
- 14h00 : Kwerekeza i Nyange no gusura ingo z’Abihayimana zihakorera ubutumwa: Urugo rw’Abafurere b’Abagaragu Bato ba Mariya→ Urugo rw’Abaja bato ba Mariya
- 15h00′ Kwakira Abashyitsi no gusangira, ndetse no kuganira ku mikorere y’Ihuriro ryabo
- 16h30′: Gusezeranaho no guherekeza Abashyitsi
Ihuriro ry’Abapadiri n’Abihayimana bakorera ubutumwa bwabo muri Paruwasi ya Zaza ni urubuga bahuriramo kugira ngo bafatanye ubutumwa bitagatifuza mu gusenga, gusangira, gusabana no gutabarana ndetse no gufatanya ubutumwa.
Iryo Huriro ryatangiye mu mwaka wa 2014; kuwa 23 Mata muri uwo mwaka niho habaye inama ya mbere yahuje Abapadiri n’Abihayimana bari muri Paruwasi ya Zaza, biyemeza gutangira kujya bahura bakungurana ibitekerezo kandi bagafatanya ubutumwa maze biyemeza gutangiza IHURIRO RY’ABAPADIRI N’ABIHAYIMANA BAFITE UBUTUMWA MURI PARUWASI YA ZAZA. Mu ntangiriro, bakoraga inama rimwe mu cyumweru cya 2 cy’igihembwe, bagakora umwiherero rimwe mu gihembwe ndetse bakifurizanya iminsi mikuru y’ingo zirigize . Ku bijyanye n’ubuyobozi bw’Ihuriro batoraga urugo rw’Abapadiri cyangwa rw’Abihayimana (Communauté) maze ku ikubitiro ku mwanya w’umuyobozi batora urugo rw’Abenebikira, Umuyobozi wungirije urugo rwa Seminari Nto ya Zaza, ubunyamabanga urugo rw’Ababikira b’Umwana Yezu, ububitsi urugo rw’Ababikira b’Inyigisho za Gikristu, Izindi ngo zisigaye zagakora ubujyanama. Uko imyaka yagiye ishira indi igataha, Ihuriro ryagiye rifata umurongo uhamye. Ubu Ihuriro ry’Abapadiri n’Abihayimana bafite ubutumwa muri Paruwasi ya Zaza ribahuza ku buryo buhoraho mu Isengesho, mu Iyogezabutumwa, mu bihuza abantu byose mu byishimo no mu ngorane z’ubuzima.
- Gufatanya mu Isengesho : Ku bijyanye n’Isengesho buri kwezi Abapadiri n’Abihayimana bahurira mu Isengesho ryo gushengerera kuwa 5 wa mbere w’ukwezi, maze bagafatanya n’amasengesho y’umugoroba. Bagira kandi Imyiherero (Récollections) ibahuza mu bihe bikomeye by’umwaka wa Liturijiya (Adiventi n’Igisibo) na mbere y’umunsi mpuzamahanga w’Abihayimana (2/2) ndetse na mbere y’umunsi mukuru wa Mutagatifu Yohani Mariya Viyani, umurinzi w’Abasaseridoti (4/8).
- Gufatanya mu Iyogezabutumwa: Ku bijyanye n’Iyogezabutumwa habaho gufatanya bitewe n’umwihariko wa buri muryango maze hakabaho gufatanya no kuzuzanya bitewe n’ibiteganyijwe muri Gahunda z’Iyogezabutumwa rya Paruwasi. By’umwihariko mu Iyogezabutumwa ryo mu mashuri bafatanya mu myiherero itegurirwa Abanyeshuri buri kwezi, maze Abihayimana bakunganira Abapadiri mu gutega amatwi abana no kubaherekeza kuri roho (Ecoute et Accompagnement spirituel ).
- Gufatanya mu bihuza abantu byose mu byishimo no mu ngorane z’ubuzima: Kuri iyi ngingo hakubiyemo byinshi bijyanye no gusanyira, gusabana no gutabarana. Mu byishimo by’iminsi mikuru buri rugo rugira umwanya wo kwizihiza umutagatifu rwisunze kandi bose bakabihuriza hamwe,… Mu gihe habayeho ibyago habaho gutabarana no kuyagira uwagize ibyago… Mbese muri make mu byishimo no mu bibazo habaho gufatanya.
Ubu ngubu Komite y’Ihuriro itorerwa igihe cy’imyaka 2 gishobora kuvugururwa, abagize inteko rusange bagatora mu bwisanzure busesuye abashobora kuyobora Ihuriro. Ubu komite igizwa na:
- Perezida w’Ihuriro: Padiri Dieudonné UWAMAHORO (Paruwasi )
- Visi Perezida: Padiri Cyriaque SHUMBUSHO (Iseminari )
- Umunyamabanga: Mama Mariya Jeannette (Abenebikira )
- Umubitsi : Mama Mariya Constance (Ababikira b’Umwana Yezu )
- Abajyanama: Umubikira Marita (Abanyatereza), Furere Yohani Mariya Viani (Abagaragu bato ba Mariya), Umubikira Géorgette (Ababikira b’Inyigisho za Gikristu), Umubikira Claudine (Abaja bato ba Mariya)
Tugarutse ku ruzinduko rw’Abapadiri n’Abahayimana bakorera ubutumwa muri Paruwasi ya musha nabo bafite Ihuriro risa n’iryo ariko naryo rikagira umwihariko waryo. Iryo Huriro rigizwe n’ingo zigega ku 8:
- Urugo rw’Abapadiri ba Paruwasi ya Musha
- Inshuti z’Abakene( Ingo eshatu)
- Ababikira b’Umwana Yezu
- Ababikira b’aba “Deus Caritas”
- Abafurere b’aba “Deus Caritas”
- Abafurere b’Abambari bajambo
- Abafurere b’Abagaragu bato ba Mariya
- Abaja Bato ba Mariya
Urwo ruzinduko rushingiye ku mubano mwiza uri hagati n’Abapadiri n’Abihayimana b’amaparuwasi yombi, kuko uruzinduko nk’urwo rwabayeho no mu mwaka wa 2018, aho abapadiri n’Abihayimana ba Paruwasi ya Zaza bari basuye abo muri Paruwasi ya Musha
understanding of the condition, the results of the diagnosticdisease but with no usa cialis.
Komisiyo ya Diyosezi ishinzwe uburyo bw’Itumanaho n’Ibikorwa Ndangamuco


text:
Mu mwaka wa 1972, niho Diyosezi ya Kibungo yibarutse Paruwasi ya RUKIRA na Paruwasi ya RUSUMO, zombi zibarizwa mu Karere k’Icyenurabushyo ka Rusumo (Duwayene ya Rusumo). Muri uyu mwaka wa 2022, imyaka 50 ikaba ishize izo Paruwasi zombi zishinzwe.
1. Paruwasi Gatolika ya Rukira yashinzwe na Musenyeri Sibomana Yozefu, kuwa 19 Werurwe 1972, ayiragiza Bikira Mariya ajya gusura Elizabeti (Notre Dame de la Visitatation). Ni Paruwasi yabyawe na Paruwasi ya Nyarubuye, ifata n’igice cyageruwe kuri Paruwasi ya Kibungo.
Iyogezabutumwa: Paruwasi ya Rukira igizwe na Santarali eshatu arizo: Rukira, Gituku na Bisagara
Uburezi n’ubuzima: Paruwasi ya Rukira ifite ishuri ryigenga ricungwa n’ababikira b’Abanyatereza, ishuri ry’amashuri abanza ryitiriwe Mutagatifu Tereza. Ifite kandi amashuri ane Kiliziya ifatanyije na Leta ku bw’amasezerano:
- Ishuri ry’Urwunge rw’amashuri rifite uburezi bw’ibanze bw’imyaka 12 rya Gituku
- Ishuri ry’Urwunge rw’amashuri rifite uburezi bw’ibanze bw’imyaka 9 rya Nyinya
- Ishuri ry’amashuri abanza rya Buliba
- Ishuri ry’amashuri abanza rya Rulenge
Paruwasi ifite Ikigo Nderabuzima cya Gituku, kiri muri Santarali ya Gituku ya Paruwasi ya Rukira.
Umutagatifu Paruwasi yaragijwe: Paruwasi ya Rukira yaragijwe Bikira Mariya ajya gusuhuza Elizabeti Mutagatifu,
Ku itariki ya 31 Gicurasi duhimbaza igihe Mariya ajye gusura mubyara we Elizabeti, nyuma y’aho Malayika abwiriye Mariya ko agiye gusama inda, akazabyara umuhungu kandi akazitwa Umwana w’Imana. Mu rukundo, kwiyoroshya n’ukwicisha bugufi kwe, uwo mubyeyi w’Imana ntiyatinye imvune z’urugendo yakoze ajya gusura Elizabeti wari waratwaye inda mu za bukuru.
2. Paruwasi Gatolika ya Rusumo nayo yashinzwe na Musenyeri Sibomana Yozefu, muri Nzeri 1972, maze ayiragizwa Bikira Mariya Umubikira w’Abakene (Sainte Marie Vierge des Pauvres). ikaba yizihiza uwo munsi kuwa kuwa 15 Mutarama buri mwaka. Abapadiri bahageze kuwa kuwa 16 Nzeri 1972. Ni Paruwasi yageruwe kuri Paruwasi ya Nyarubuye.
Iyogezabutumwa: Paruwasi ya Rusumo igizwe na Santarali 5, ari zo Santarali Nyamugali, Kigonge, Rushonga, Nyabubare na Mahama ndetse na Sikirisale ya Bukora na Nyamisagara
Amashuri: Paruwasi ya Rusumo ifite Ishuri ryigenga rya Lycee de Rusumo ryaragijwe Mutagatifu Yohani Lewonaridi. Ifite kandi amashuri 3 Kiliziya ifatanyije na Leta ku bw’amasezerano:
- Ishuri ry’urwunge rw’amashuri rifite uburezi bw’imyaka 12 rya Rusumo ryaragijwe Mutagatifu Stanisilasi
- Ishuri ry’urwunge rw’amashuri rifite uburezi bw’imyaka 12 rya Kigonge (Paysannat D) ryaragijwe Mutagatifu Bonifasi
- Ishuri ry’urwunge rw’amashuri rifite uburezi bw’imyaka 12 rya Murambi ryaragijwe Mariya Mutagatifu
Mu rwego rwo kwita ku buzima, hari kandi Inkambi yakira impunzi iherereye muri Santarali ya Mahama
Umutagatifu Paruwasi yaragijwe: Paruwasi ya Rusumo yaragijwe Bikira Mariya Umubikira w’Abakene (Sainte Marie Vierge des Pauvres). Uwo munsi mukuru uhimbazwa ku itariki ya 15 Mutarama buri mwaka, ku munsi ngarukamwaka Bikira Mariya yabonekeyeho bwa mbere umwari Mariyeta ahantu hitwa i bane (Banneux) hafi ya Liyeje (Liège) mu Bubiligi. Kuva ku itariki ya 15 Mutarama kugeza muri Werurwe ku itariki ya 2 mu mwaka wa 1933, Bikira Mariya yabonekeye uwo mwari, wari ukiri umwana muto (yari afite imyaka 12), inshuro nyinshi, maze amumenyesha ko ari ari Umubikira w’Abakene (Vierge des Pauvres), ati: “Nje kuborohereza ububabare”. Aho yamubonekeye ni hafi y’isoko y’amazi, hakaba harahindutse ahantu habera ingendo nyobokamana zifasha abantu benshi.
A Dieudonné UWAMAHORO
Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo


text:
Category: Android
Urutonde rw’ Imikino 5 Myiza Ya Android Yo K...
Posted by Johnson Dusabe | Jun 10, 2017 | Android, Igereranya | 0 |
Kora Wireless yawe ngendanwa
Posted by Joyking N. Fred | Feb 17, 2017 | Android, Interineti | 0 |
Menya byinshi kuri telephone yakataraboneka ya Xiaomi Mi8 izasohoka kuwa 31 Gicurasi
by Johnson Dusabe | May 28, 2018 | Amakuru, Android, Telefone | 0 |
Aho isi igeze bisa naho ntacyo twakora tutifashishije ikoranabuhanga, ryagiye mubuzima bwacu bwaburi munsi kandi ninako kamaro karyo nukoroshya ubuzima kurusha uko ryasanze bumeze. telephone nikimwe mubikoresho byikoranabuhanga bikoreshwa cyane . dore ko telephone zigezweho (smartphone) usanga zifite burikintu cyikoranabuhanga wakenera kuva kukamaro nyamukuru ka telephone ko guhamagara na kwitaba kukugeza no gupima ubuso bwahantu [...]Read More
HUAWEI igiye gusohora telephone y’ akataraboneka
by Johnson Dusabe | Oct 14, 2017 | Amakuru, Android, Igereranya, Telefone | 0 |
Isi igenda itera imbere uko bwije nuko bucyeye. cyimwe mukerekana ko isi yateye imbere ni ikoranabuhanga. uko rirushaho gutera imbere kandi rikanagera kubantu benshi mugihe gito. telephone nikimwe mubikoresho byikoranbuhanga bitunzwe nabantu benshi. kuko yoroshye gutwara, ikora ibintu byinshi icyarimwe, usanga inahendutse, akenshi inagaragaza neza uyifite igihe afite igezweho muri icyo gihe. hari inganda nyinshi [...]Read More
Uko wagarura amafoto n’ amashusho wasibye muri phone
Uko iterambere rigenda rigera kubantu benshi ni nako rigenda ritwibagiza uko twabagaho cyangwa se uko twakoraga ibintu bimwe na Bimwe mbere yuko iryo koranabuhanga riza. Si igitangaza ko umwana wo muriyi myaka ashobora kuba atazi album photo za kera abantu Baguraga bakabikamo amafoto yabo yabaga ari kurupapuro rwabugenewe. icyo ashobora kuba azi nuko wenda amfoto [...]Read More
Dore uburyo wa Downloadinga film(movies) muri android phone cg tablet
Abantu benshi bakunda kureba fims(movies) iyo bari mu gihe cy'ikiruhuko, ni ukuvuga nk'abanyeshuri iyo batagiye Kwiga cg se bavuye kwiga cg se abafite akazi igihe bavuye mu kazi, bakunda kwicara bakareba movies kuko zifasha mu kuruhuka. Abantu bakunda amoko ya film atandukanye hari abakunda Horror, Action ,Dama, Tv Series n'izindi Nyinshi, ikibazo abenshi dukunda kugira [...]Read More
Uko wahererekanya ama files(video,music,photos) hagati ya iPhone na Android
Uko imyaka ishira abantu bagenda bakoresha telephone cyane kuruta ibihe bya mbere. abenshi telephone yabaye ikintu cy'ingenzi mu buzima bwacu, kuko hari ibyo idukorera neza abandi batadukorera. nko kukuririmbira saa sita za nijoro, kandi ikaririmba neza indirimbo ushaka kumva. Abenshi bahise batekereza bati radio. yabikora ariko si ubwoko bwinshi bwa radio watwara mumufuka. dore ko [...]Read More
Menya byinshi kuri Terminal nuko ikoreshwa muri android
by Johnson Dusabe | Aug 3, 2017 | Android, Software | 0 |
Wowe ukoresha android wifuza ko uko uyikoresha byakoroha ku buryo icyo ushaka uhita ugikora ako kanya, ariko bituma hari ibintu byinshi utamenya kuri smartphone. Ubundi kera hakorwa mudasobwa za mbere byari bigoye ko umuntu wese ubonetse yakoresha mudasobwa kuko byasabaga ubumenyi buhanitse, ariko uko imyaka ishira hagiye hakorwa uburyo umuntu byibuze ushobora gusoma yakoresha mudasobwa, [...]Read More
Pima ubuso cg uburebure ukoresheje telephone yawe
by Johnson Dusabe | Jul 26, 2017 | Amakuru, Android, Igereranya, Telefone | 0 |
Hari igihe wisanga ukeneye gupima uburebure cyangwa se ubuso bw'ahantu runaka ariko ukaba utitwaje ibikoresho byabugenwe nka metero nibindi. Gusa iyo witwaje telephone yawe kuko abenshi tutazisiga, nukenera gukoresha metero cyangwa ubundi buryo bwo gupima uburebure cyangwa ubuso ntuzahangayike ufite smartphone yawe kuko yabikugezaho. Ubu hakozwe ama applications ya telephone yaba ay' Android cyangwa iOS agufasha mu gupima [...]Read More
Uko wa downloading status yundi muntu kuri whatsapp
by Johnson Dusabe | Jul 25, 2017 | Amakuru, Android, Telefone | 0 |
Abarenga miliyali 1.3 ku isi bakoresha whatsapp batumanaho cyangwa se basangiza incuti n'abavandimwe ibihe barimo haba mu mafoto cg mu mashusho ndetse n'amajwi. Uretse kohererezanya ubutumwa bwaba inyandiko cyangwa mu bundi buryo hari n'uburyo whatsapp yashizeho bwo gushyiraho ifoto ikuranga(profile picture) ku buryo umuntu ufite nomero yawe yareba ifoto washyizeho. Muntangiriro za 2017 aba enjeniyeri [...]Read More
Menya Uko ba Rootinga Smartphone za Android
by Johnson Dusabe | Jun 29, 2017 | Android, Software, Telefone | 3 |
Uko iterambere rigenda rigera ku bantu benshi kandi vuba ninako abenshi basobanukirwa na ryo kandi bakifuza kuzanamo udushya bitewe nibyo aba client bakunda. Abantu benshi muri iyi minsi batunze smartphone za Android kandi abenshi bazitunze banaziziho byinshi. Hari byinshi bifuza gukora ariko bitewe nuko system ya Android yubatse ntibabashe kubigeraho. Ariko hari abahanga bamara amasaha [...]Read More
Application 5 za android ukwiye Gutunga muri 2017
by Johnson Dusabe | Jun 15, 2017 | Android, Igereranya | 0 |
Uko iterambere rigenda rigera ahantu henshi, rigera no kubantu benshi, bakaryoherwa n'ibyiza riba rizanye . Cyane ko rikorerwa kutworohereza ubuzima . nukuvuga igishyashya kije kiba kije koroshya uburyo akazi kakorwaga. Kera umuntu yashakaga kuvugana nundi bikaba ngombwa ko bagomba kuba barikumwe, ariko ubu byarahindutse umuntu afata telephone ye akavugana nabandi bari ku wundi mugabane yibereye [...]Read More
Kohererezanya applications za android kuri WhatsApp
by Johnson Dusabe | Jun 10, 2017 | Android, Software | 0 |
Abantu benshi bakoresha smartphones za Android bakenera gukoreshamo applications zikora akazi Gatandukanye bitewe n'icyo zagenewe, izo application akenshi usanga bazikura kuri Google playstore, bazohererezanya na Flash share cg Bluetooth, n'izindi application zikoreshwa muguhererekanya application; ariko hari igihe nka application uba ukeneye Iba itaboneka kuri Google playstore, wenda umuntu uzi uyifite mutarikumwe ngo ukoreshe za applications [...]Read More
Urutonde rw’ Imikino 5 Myiza Ya Android Yo Kwiruka
by Johnson Dusabe | Jun 10, 2017 | Android, Igereranya | 0 |
Abarenga miliyali 1.7 ku Isi bakoresha smartphones zirimo android mu buzima bwa buri munsi. Hari n'abazikoresha muri Business zikabinjiriza amafaranga, ariko hari n'igihe bazikoresha mu kiruhuko (pause) baruhura mu mutwe cg se bishimisha. Niba ukunda gukina imikino yo muri android, cyane cyane iyo kwiruka bakunze kwita "running games" uyu munsi reka nkwereke imikino itanu yo kwiruka washyira [...]Read More


text:
Dore ikizatuma urukundo rwawe ruba ijuru rito
Urukundo rutarimo ibyishimo ntirutera kabiri, ibyishimo nicyo kintu cy’ingenzi gishobora gutuma urukundo rwanyu ruramba cyangwa rukaba rwakwaka nk’ibikenyeri. Kubura kw’ibyishimo niyo ntandaro ikomeye yo gucika intege no gutangira kurangira k’umubano wari hagati yawe n’uwo mukundana. Kandi ujye wibuka ko mu buzima urukundo ari kimwe mu bintu binezeza mu buzima ku buryo buri wese aba yifuza kubaho akundwakazwa mu buryo bwihariye butuma ahorana umunezero.
Kugira umunezero mu rukundo bisaba ibintu bigera kuri 5.
1.Vugana n’umukunzi wawe igihe cyose
Mu rukundo guha umwanya wa mbere umukunzi wawe nibyo bya mbere , bituma yumva ko uhora umutekereza ndetse ukamuhoza ku mutima. Ibi biba intandaro y’ibyishimo kuri we agahora yumva ko mu rukundo utamuryarya kandi akongera icyizere yari agufitiye. Niyo waba ufite akanya gato bitewe n’imirimo ukora jya wihingamo nibura iminota icuma umuvugishe kuri telefoni, yaba abakiri mu gihe cyo kurambagizanya cyangwa abashakanye bose bagomba gukora iki kintu kuko gituma umukunzi wawe abona ko umuzirikana.
2.Gerageza kumusohokana ahantu heza rimwe na rimwe mwitabire n’ibirori
Iki kireba cyane cyane abagabo/abasore ,gusohokana umukunzi wawe ni kimwe mu bintu bizatuma akomeza kukubaha no kumva ko ur’umugabo koko, azakubahira kuba umwitaho ukamuha umwanya wawe mugasohokana. ibi bizatuma muhorana umunezero ndetse urukundo rwanyu rukomere ku buryo budasanzwe.
3.Mwubahe
Mu buzima nta muntu udakunda icyubahiro . mu rukundo naho ni uko igihe cyose uzubaha umukunzi wawe bizaba akarusho ndetse byongere umunezero mu rukundo rwanyu mwembi, bizaba umunezero gusa gusa igihe buri wese azaba agerageza kubahira umukunzi we ico aricyo mu buzima bwe.
4.Vuga aya magambo buri gihe
N’ubwo ar’ijambo uba waravuze kenshi buriya kubwira umukunzi ijambo ‘Ndagukunda’ bikomeza kumwongerera ibyishimo ndetse no kumva ko ukimuzirikana. Uretse ibyo komeza ujye umukorera utuntu twiza dushoboka umutungure umuzaniye impano zitandukanye bizatuma akomeza kukwiyumvamo no kuguha umwanya wa mbere mu mutima we.
5.Mwereke ko umufite mu mishinga yawe y’ahazaza
Iyo umukunzi wawe muganira akumva uramuzirikana ndetse ukamushyira mu mishinga yawe y’ejo hazaza yumva ko utamuryarya kandi akaguma ku isezerano ry’urukundo muba mufitanye . Ibyishimo by’ikirenga bikomeza kwisukiranya ndetse umubano ugakomeza gusugira no kuba mwiza kurushaho.


text:
Ibintu 10 biremamo umutima w’ibyishimo igitsina gore mu rukundo
Abagore/abakobwa ni abantu bagira ibyishimo biturutse ku kantu gato cyane kababayeho, gusa n’ubwo bishima biturutse hafi burya banababazwa n’utuntu duto. Kugira ngo umubano w’umugabo/umusore n’umugore/umukobwa ukomere ugomba gukora ibi bintu.
1.Mwereke ko umwitayeho
Igitsina gore gikunda kwitabwaho cyane niba koko mukundana uzirinde kumwereka ko utamwitayeho ahubwo umunsi ku wundi ujye umuba hafi. mu buzima uzaba umuremyemo icyizere ndetse no kumva ko nta wundi mukobwa/mugore ubayeho neza nka we kubera kumuhata umunezero.
2.Mutege amatwi
Umugore wese akunda kumvwa no kwerekwa ko ibyo avuga bihabwa agaciro, mu gihe uzamuha umwanya ukamwumva bizafasha umubano wanyu gukomera ndetse anagire ibyishimo byuzuye muri we.
3.Reka kumwicira gahunda
Mu gihe bibaye ngombwa ko hari icyo umusezeranya reka kugaragara nk’umubeshyi mu maso ye ahubwo ba indakemwa kandi abone ko uri umugabo w’ikirenga. Ibi bizamunezeza.
4.Mube hafi igihe cyose
Buriya abagore bakunda umuntu ubereka ko abari iruhande mu bihe by’umunezero cyangwa by’umubabaro. wowe mugabo/musore Igihe uzabaho umukorera ibi bintu umukunzi azahora akwirahira kandi abeho yishimye kubera uburyo umwitaho.
5.Buri munsi mwibutse ko ari mwiza
Mugabo/musore Burya kubwira umukunzi wawe ko ari mwiza bizabafasha mwembi mu mubano wanyu, bizatuma yiyumva nk’umugore w’ikirenga kandi ahorane ibyishimo. Ibi bizatuma umubano wanyu uramba ndetse muhorane ibyishimo.
6.Mubwire buri munsi ko umukunda.
Kwibutsa umugore/umukobwa ko umukunda ni kimwe mu bituma yishima akumva ko koko afite uhamye kandi umwitayeho.
7.Emera kumva inama ze
Kumva inama z’umugore/umukobwa biba byiza kandi bikamwubaka, bituma yishima mu buzima agahorana umunezero udasanzwe.
8.Ntuzigere umufata uko wishakiye
Gufata umugore/umukobwa uko wishakiye uzashiduka abandi bagabo baramutwaye kera, gusa n’umwitaho ukamuba hafi umunsi ku wundi bizatuma yishima kandi yiyumve nk’ufite umukunzi koko.
9.Ntuzigere umuca inyuma
Guca inyuma uwo mwashakanye cyangwa uwo mukundana ni kimwe mu bintu bituma akuzinukwa ndetse bikaba byatuma umunzero we ukama.
10.Muratire inshuti mu gihe muri kumwe
Igihe uzaba uri kumwe n’umukobwa mukundana imwe mubzatuma yishima ni ukumva umuratira inshuti zawe mu gihe uri kumwe nawe mugahura. Bizamuremamo umutima wo kugukunda byisumbuye no guhorana umunezero udasanzwe.


text:
Sena y’u Rwanda igiye gucukumbura ibibazo biri mu midugudu Leta yubakiwe abaturage
Abasenateri bagize Komisiyo idasanzwe batangiye igikorwa cyo kumenya ibibazo bigaragara mu midugudu y’icyitegererezo n’indi Leta y’u Rwanda yatujemo abantu banyuranye badafite aho baba mu rwego rwo kuzamura imibereho yabo.
Abasenateri bazasura imidugudu 63 yo mu Turere twose tw’Igihugu mu gihe cy’ibyumweru bibiri, nyuma bagirane ibiganiro n’abayobozi b’Uturere.
Perezida wa Komisiyo idasanzwe, Senateri Mureshyankwano Marie Rose agira ati:
“Nubwo gahunda ya Leta y’u Rwanda yo gutuza abaturage mu midugudu yafashije mu kwihutisha iterambere no kuzamura imibereho y’abayitujwemo muri rusange, imwe mu midugudu igaragaramo ibibazo birimo ibijyanye n’inyubako zangirika vuba, umwanda, abaturage badafata inzu neza n’ibindi, ari na yo mpamvu Sena yashyizeho iyi komisiyo kugira ibicukumbure, aho bikenewe gukosorwa bikorwe hakiri kare”.
Inteko Rusange ya Sena yo kuwa 01 Ukuboza 2021 yashimye intambwe imaze guterwa mu gutuza abaturage mu midugudu, ariko isanga hari n’ibibazo bikigaragara Sena ikwiye gucukumbura, ishyiraho Komisiyo idasanzwe igizwe n’Abasenateri batandatu bayobowe na Mureshyankwano Marie Rose (Perezida); Nsengiyumva Fulgence (Visi Perezida); Dr Havugimana Emmanuel, Kanziza Epiphanie, Mupenzi George na Uwera Pélagie.
Nk’uko biteganywa n’Itegeko Nshinga, Leta y’u Rwanda yiyemeje kugendera ku mahame remezo. Muri ayo mahame remezo, harimo iryo “Kubaka Leta iharanira imibereho myiza y’abaturage no gushyiraho uburyo bukwiye kugira ngo bagire amahirwe angana mu mibereho yabo”.
Bimwe mu bibazo byugarije abatujwe muri iyo midugudu harimo abategereza ubufasha buhoraho kuri leta ku bijyanye n’ibibatunga, biterwa no kuba hari aho bajyaga bahinga baba bategereye, hari kandi abangiza ibyo bikorwa baba begerejwe, hari n’ababa bashaka kugurisha izo nzu bakazitirwa no kuba bitemewe, kuko akenshi ziba zubakiwe abatishoboye, hari kandi ababura ubushobozi bwo gusanisha ibikorwa bahabwa, urugero nk’abubakirwa biogaz.


text:
Ibiryo ushobora kurya bikarinda uruhu rwawe kugaragarako ushaje
Ibintu byagufasha gukomeza kugaragara nkumwana cyangwa kugira uruhu rwiza ntabwo ari ukwisiga mavuta ahenze cyangwa se kwambara imyenda ihenze ahubwo kurya neza nibyo bituma ugaragara neza.
Ibiryo bya mbere ni avoka ,iyo uriye avoka umubiri wikorera ibinure ndetse nintungamubiri zifasha uruhu kugaragara neza , Avoka ifasha umubiri kwikorera aside ebyiri zitwa Linoleic Acid (LA) na Alpha Linolenic Acid (ALA) zifasha uruhu guhora rworohereye.Ikindi kandi iyi aside zifasha umubiri gukora abasirikare barinda umuntu kuba yarwara. Avoka iba irimo ibinure byitwa Omega-3.
Si ibi gusa ariko kuko Avoka ituma umuntu agaragaza ubwiza ku ruhu nukuvuga gutya ubona umuntu ukabona arakeye.
Ubushakashatsi bugaragaza ko 98% byumusatsi n’uruhu akenshi biba mu magi, nukuvuga afasha ibyo bice kugaragara neza .Amagi afasha cyane umubiri gukora poroteyine.
Ikindi Kigufasha gukomeza kugaragara nkaho ukiri muto nukurya imboga , imboga zifasha umubiri kurwaya indwara .
Imboga kandi zifasha umubiri kubaka ingingo nukuvuga cell membranes tugenekereje mu kinyarwanda ikindi kandi bituma umubiri cyane cyane uruhu koroha.
Ikindi uzarya ukarekeraho kugaragara ko ushaje ni imbuto, imbuto ziba zirimo intungamubiri nukuvuga Vitamini c, sibi gusa kuberakoimbuto cyane cyane iziba zirimo amazi zifasha umubiri kurwanya ibinure , aha bivuze ko imbuto zifasha umubiri kugira amazi angana nibinure .
Abantu benshi usanga binubira ukuntu uruhu rwabo rugaragaza ko bashaje cyane cyene iyo bageze muzabukuru, ugasanga barisiga amavuta kugirango basubire i bwana ariko nyamara bikarangira btageze kucyo bifuzaga , Umuti numwe nukurya ibi twagarutseho haruguru.
Niba wifuzako hari icyo twazabakoreraho ubushakashatsi wakwandika ahagenewe ubutumwa ubundi tukazabibagezaho.


text:
Ikibabi cyamababi ya Disiki
Ibisobanuro bigufi:
Akayunguruzo ka Manfre gakoreshwa kuri Main Extruder na Co-extruder ya Dornier ya firime
Akayunguruzo Ibisobanuro:
Ibirindiro hamwe na disiki ya filteri, 180discs na 32disc kuri buri kantu
Disikuru ya buri muntu ya diameter yo hanze ni 12inch
Disiki ya Manfre Filter irakwiriye gukora firime ya BOPET 8-75micron
Ibicuruzwa birambuye
Ibicuruzwa
Diameter yo hanze: 304.80mm
Imbere ya diameter: 85.15mm
Uburebure bwa buri disiki: 6.0mm
Igipimo cyo kuyungurura: 20micron.30micron
Hamwe nigitagangurirwa nibyiza gusudira kuri disiki
Ibyuma bidafite ibyuma byacumuye fibre yumvaga itangazamakuru, Bekaert
Umuvuduko ntarengwa: 10 Mpa
Umuvuduko ntarengwa wa sisitemu: 30Mpa
Ubushyuhe ntarengwa bwo gukora: 300Degree
Serivisi zacu
Serivisi ibanziriza kugurisha
1. Dufite ububiko kandi dushobora gutanga mugihe gito.
2. Urutonde rwa OEM na ODM biremewe, Ubwoko ubwo aribwo bwose bwo gucapa ibirango cyangwa igishushanyo kirahari.
3. Ubwiza bwiza + Igiciro cyuruganda + Igisubizo cyihuse + Serivisi yizewe, nicyo tugerageza cyiza kuguha.
4. Ibicuruzwa byacu byose byakozwe numukozi wumwuga kandi dufite itsinda ryacu ryakazi-ryiza cyane ryubucuruzi bwububanyi n’amahanga, urashobora kwizera byimazeyo serivisi zacu.
Nyuma yo guhitamo
1. Tuzabara ibiciro byo kohereza bihendutse kandi dukore fagitire icyarimwe.
2. Ongera usuzume ubuziranenge, hanyuma wohereze kuri 3-7 kumunsi wakazi nyuma yo kwishyura
3. Ohereza imeri ikurikirana no., Kandi ifashe kwirukana parcelle kugeza ikugereye.
Serivisi nyuma yo kugurisha
1. Twishimiye cyane ko abakiriya baduha igitekerezo cyibiciro nibicuruzwa.
2. Niba ufite ikibazo, twandikire kubuntu ukoresheje E-imeri cyangwa Terefone.
Ibibazo
1. Uremera OEM?
Igisubizo: Yego. turashobora gutanga umusaruro ukurikije ibyo usabwa.
2. Urashobora gucapa ikirango na sosiyete yanjye? Bifata igihe kingana iki kugirango bitange umusaruro?
Igisubizo: Yego, birumvikana ko dushobora gucapa sosiyete yawe loge na pack, uranyereka ikirango cyawe gusa, hanyuma tuzagukorera.
Mubisanzwe, tubyara umusaruro ukeneye iminsi 4-6 y'akazi.
3. MOQ yawe ni iki?
Igisubizo: Turashobora kwemera icyitegererezo cya 1pcs. Niba ari byinshi, igiciro cyiza.
4. Amafaranga yemewe
Igisubizo: Kohereza-banki, Ikarita y'inguzanyo, Paypal, Kohereza amafaranga yoherejwe (TT).
5. Ni ubuhe buryo bwo kohereza?
a. Ku nyanja no mu kirere.
b. Niba uhora utumiza ibicuruzwa mumijyi itandukanye mubushinwa, turagusaba gufatanya nikigo gishinzwe gutwara ibicuruzwa kugirango bakusanyirize ibicuruzwa ahantu hatandukanye. Niba ari ngombwa, turashobora gusaba umuntu kubwawe.
6. Igihe cyawe cyo Gutanga kingana iki?
Igisubizo: Niba hari ububiko, igihe cyo gutanga ni iminsi 5 yakazi nyuma yo kwakira ubwishyu bwawe.


text:
Inkuru: Bisikwi mu ndege
Umugore yagiye mu ndege afite agakarito ka bisikwi(biscuit) yari bugende arya mu nzira, nuko yicara iruhande rw’umugabo wasaga nkufite ibibazo aramusuhuza ati: Muraho, undi nawe amusubiza mw’ijwi rituje.
Abantu bakomeje kwinjira, bose bamaze kwicara ubwo indege iba irahagurutse, wa mugore atangazwa no kubona wa mugabo akora mw’ikarito ya bisikwi akuramo bisikwi aririra ntacyo amuvugishije. Ariko aribwira ati, ubwo afashemo kamwe nta kibazo aramwihorera, nawe akuramo akandi ararya. Akimara gukuramo akaboko abona wa mugabo arongeye akozemo akuramo indi; Umugore atangira kurakara yibwira mu mutima “Ariko abantu babaye bate!, ubu yari ananiwe kuzana iye aho kugirango aze ambangamira.”, ariko abigumisha mu mutima nawe akoramo akuramo indi aramwihorera, gusa akizamura akaboko abona wa mugabo yongeye gukoramo bwa gatatu azamura indi arongera ararya ntacyo amuvugishije. Umugore noneho umujinya uramurenga kwiyumanganya biranga areba nabi wa mugabo arimyoza ariko ntiyagira icyo amubwira. bakomeza batyo kugeza hasigayemo imwe, umugabo akora mw’ikarito aba arayizamuye ariyo yari isigaye yonyine, nuko arebana na wa mugore, mw’ijwi rituje aramubwira ati “Reka iyi tuyigabane.”, amuvuniraho igice nawe asigarana ikindi, ariko kwihangana byari byarangiye wa mugore n’uburakari bwinshi aramutuka, aramusomera cyane nk’iminota 10 abantu bose barahindukira barareba; Umugabo araceceka ntiyamusubiza. Umugore amaze kurangiza kumutuka umugabo aramubwira ati “Ariko iyi bisikwi twaryaga yari iyange, nayiguze njya kwinjira mu ndege, nabonye ukozemo ndakwihorera kuko nabonaga uyikeneye.”, Umugore akubitwa n’inkuba, arebye mw’ishakoshi ye asanga koko bisikwi ye iracyabitse neza atigeze ayikoraho, akwirwa n’ikimwaro asaba uwo mugabo imbabazi.
Yesu yaravuze ati: uko wifuza kugirirwa nawe ariko uzajya ugirira abandi. Kandi ko abamukurikira bose bagomba kurangwa n’ineza, ndetse bakanasengera abanzi babo. Isi yuzuye abantu buzuye ubusambo muri byose, bifuza kuyogoza abandi imitungo yabo kandi nabo bafite iyabo, ntibifuza ko abandi batera imbere kandi ntacyo byabatwara. Niba ukeneye kugendana n’Imana koko, kuva uyu munsi ntukabarizwe muri uwo mubare, jya wifuriza abandi ineza, wibukeko ineza uyisanga imbere, kandi utanga aruta uwakira.
Luka 6:35-36
35.Ahubwo mukunde abanzi banyu, mubagirire neza, mugurize abantu mudatekereza ko bazabishyura. Ni bwo ingororano zanyu zizaba nyinshi, namwe muzaba abana b’Isumbabyose kuko igirira neza ababi n’indashima. Mugirirane imbabazi nk’uko So na we azigira.


text:
ActionAid yibutse abari abakozi ba Aide et Action bazize Jenoside yakorewe abatutsi, isezeranya imiryango yabo gukomeza kubaba hafi
Umuryango nyarwanda urwanya ubukene n'akarengane (ActionAid) wibutse abari abakozi ba Aide et Action bishwe muri Jenoside yakorewe Abatutsi mu 1994.
Ni mu gikorwa cyabanjirijwe no kunamira imibiri y'abishwe muri Jenoside yakorewe abatutsi mu 1994 ishyinguye ku Gisozi, no gushyira indabo Ku rwibutso.
Mu buhamya bwatanzwe na Marie Therese Uwayirege, umwe mu barokotse Jenoside wakoreraga umuryango AidAction, yavuze ko Abatutsi bahuye n'ibibazo mu gihe cya Jenoside yakorewe Abatutsi mu 1994 ndetse asaba ko abantu bakomeza kubana murukundo, kandi bakabana kivandimwe, aho kurebana mu isura y'amoko.
Yagize ati" Twaratotejwe nta gihe twigeze tugira amahoro kuva mu 1990-1994 uyu mwaka wo wari rurangiza, kuza hano twibuka aba bantu mu by'ukuri biradushimisha kuko nubwo bagiye twebwe turacyariho, duhagaze mu mwanya wabo ntabwo bazazima kuko hari n'abana babo, ndasaba abantu kugira umutima utabara, bakaba hafi abana barokotse jenoside ari bato kandi ibyabaye ntibizongere, bareke amacakubiri, ntibarebe abantu ngo bababonemo amoko ahubwo bababonemo bagenzi babo, babafate nk'abavandimwe."
Karinda Jean Damascene ushinzwe ubutabera muri Ibuka avuga ko urugamba rwo kurwanya abahakana n'abapfobya jenoside yakorewe abatutsi muri Mata 1994 ari urwa buri muntu wese, atari urugamba rw'uwacitse kw'icumu.
Yagize ati", Ni urugamba rusaba ko twese tujyamo ntiruharirwe Leta, ntiruharirwe imiryango yacitse kw'icumu cyangwa ngo ruharirwe igice kimwe cy'abaturage, rusaba imenyekanishwa ry'amateka kuburyo bukwiriye, imenyekanishwa ry'ibimenyetso, ibyagiye bivugwa mu manza zatambutse kugirango ukuri kuri Jenoside yakorewe abatutsi kurusheho kumenyekana, ari naho dusabira ko buri bantu bose bakwiye kwiyumva muri uru rugamba bakumva ko umusanzu watangwa watanga icyerekezo gihamye cyo gukomeza kurwanya abahakana n'abapfobya Jenoside yakorewe abatutsi. "
Uwamariya Irene Josephine Umuyobozi wa ActionAid yavuzeko igikorwa cyo kwibuka abari abakozi babo ari uguha agaciro abakorewe ibikorwa ndengakamere batagizemo uruhare muko bavutse.
Yagize ati" Urugamba dufite ni urwo kubaka ubushobozi guhuriza hamwe ijwi n' ubukangurambaga, dutanga amakuru ariyo, yanyayo kugirango abashaka kugoreka amateka yaranze Igihugu cyacu bazabure aho bahera, tuzajya dutanga ubuhamya dufite harimo inzibutso zigaragaza amateka mabi yabaye mu gihugu cyacu."
Umugenzuzi mukuru w'urwego rw' Igihugu rushinzwe kugenzura ihame ry'uburinganire n'ubwuzuzanye (Gender monitoring officer)Rose Rwabuhihi akaba n'umushyitsi mukuru muri iki gikorwa yagaragaje ko ibyabaye bidakwiye kubaho ukundi kandi ko hari icyizere cyo kongera kubaho.
Muri iki gikorwa kandi habayeho kuremera imiryango 5 ya bamwe mukomoka ku bari abakozi ba Aide et Action barokotse Jenoside, mu rwego gukomeza kubafasha kugira icyizere cy'ejo hazaza ndetse no kubafasha kuva mu bwigunge, kiyobowe n'Umuyobozi mukuru wa ActionAid Rwanda.
MUKANYANDWI Marie Louise


text:
Urubyiruko rwa Kinigi rurasaba kwegerezwa ishuri ry’imyuga
Abiganjemo urubyiruko bo mu Murenge wa Kinigi mu Karere ka Musanze, barifuza kubakirwa ishuri ry’imyuga (TVET) hafi, ngo haboneke umubare munini w’abafite ubumenyi buhagije baheraho bitabira isoko ry’umurimo, kandi n’abajyaga bavunwa n’urugendo bajya kwiga iyo myuga kure, bace ukubira nabyo.
Baravuga ibi bahereye ku kuntu iterambere rizana impinduka, rishingiye ku bukungu, ubukerarugendo, n’ibindi bikorwa bizamura imibereho myiza y’abaturage, birushaho kugenda byiyongera umunsi ku wundi, by’umwihariko mu Murenge wa Kinigi, bikeye kubyazwa umusaruro n’abarimo abakabaye bafite ubumenyi mu myuga inyuranye.
Muhumuza Cassien, avuga ko we na bagenzi be b’urubyiruko, bakomeje kubona ubwiyongere bw’ibikorwa binyuranye bitanga n’amahirwe yo kubona akazi ku bazi imyuga, ariko abenshi muri ako gace, bakaba bagongwa no kuba badafite ubwo bumenyi, bitewe n’uko nta mashuri ayigisha abegereye.
Yagize ati “Urubyiruko tubangamirwa n’ingendo ndende dukora tujya kwiga imyuga ahandi, bitewe n’uko hano iwacu mu Kinigi, nta shuri wahabona riyigisha. Ibyo bibangamira abatekereza kuba bakora imishinga ishingiye ku myuga kuko baba batarabyigiye, abandi bagahitamo kubyihorera bakaba abashomeri, hakaba n’abakora iyo mishinga ishingiye ku myuga ariko, baba barayize bibagoye cyane”.
Ati “Habonetse ishuri hafi, byafasha benshi muri twe kwiyungura ubumenyi, tukihangira imirimo cyangwa n’abaduha akazi, bakagira ahafatika bahera bakaduha, kuko baba bizeye neza ko akazi baduha kajyanye n’ibyo twize”.
Ubwiyongere bw’amahoteri menshi akomeje kuzamurwa muri ako gace, uru rubyiruko rubibonamo amahirwe akomeye, mu gihe baba begerejwe aho bakura ubumenyi buhagije, mu birebana no kwita ku bayagana.
Twahirwa Jean Jules ati “Amahoteri ahangaha ariyongera buri munsi, kandi akenera abayakoramo bize ubutetsi n’indi mirimo ijyanye no guha serivisi zinoze abayagana. Usanga benshi mu rubyiruko rw’ino aha ayo mahirwe aducika, akazi bakakihera ab’ahandi nka za Kigali no hanze yayo, twe tukaviramo aho kuko ubwo bumenyi tutabufite. Urumva ko nk’abantu banayaturiye, tuba tubihombeyemo cyane. Twifuza ko badufasha bakatwegereza ishuri ry’imyuga hafi, kugira ngo bitworohereze kwiyungura ubwo bumenyi natwe tujye tugana isoko ry’umurimo twemye”.
Umuyobozi w’Akarere ka Musanze wungirije ushinzwe imibereho myiza y’abaturage, Kamanzi Axelle, na we ahamya ko kuba nta mashuri y’imyuga yegereye abaturage ku rwego rw’Imirenge igize ako Karere bikiri ikibazo.
Gusa ngo ubuyobozi bw’Akarere ntibwicaye kuko bukomeje gukora ubuvugizi mu nzego, zirimo n’ikigo cy’igihugu gifite mu nshingano guteza imbere imyuga, aho bwanamaze kugishyikiriza urutonde rw’inyubako zishobora kuba zakwifashishwa mu kwigishirizwamo imyuga; kandi ngo hari icyizere ko impinduka zitazatinda kwigaragaza.
Agira ati “Iyo turebye icyerekezo cy’Igihugu n’uko isoko ry’umurimo rihagaze, bigaragara ko abantu bize ibijyanye n’ubumenyingiro bakenewe cyane, kugira ngo binagabanye umubare w’urubyiruko rurangiza amashuri ntiruhite rubona imirimo. Tukaba dukomeje ibiganiro n’inzego zibishinzwe, kugira ngo zidufashe kuziba icyo cyuho dufite, kandi biratanga icyizere ko nko mu mwaka umwe uri imbere, tuzatangira kubona umusaruro uturuka muri ibyo biganiro dukomeje kugirana”.
Usibye ibijyanye n’amahoteli no kwita kuri ba mukerarugendo, andi mahirwe y’imyuga uru urubyiruko rusonzeye guhabwamo ubumenyi, harimo n’ibirebana n’ubudozi, ububaji n’ubundi bukorikori bunyuranye.
Asaba urubyiruko ko uko ayo mashuri y’imyuga bazagenda bayegerezwa hafi, ari nako bakwiye kuyitabira ari benshi, kuko hari nk’ahandi byagiye bigaragara ko ubwitabire bw’abiga imyuga bugenda buba bucye, bigasaba guhora bakangurira kuyagana.
Anibutsa urubyiruko ko kwiga imyuga bakwiye kubigira amahitamo ya mbere y’ibindi batekereza kuboneramo amahirwe, atari ya mahitamo umuntu afata mu gihe yabuze ibindi bintu akora.